
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1307 

16 Σεπτεμβρίου 2005 


ΑΠΟΦΑΣΕΙ Σ 

Αριθ. 12310 

Τροποποίηση του Οργανισμού Εσωτερικής Υπηρε- 
σίας(Ο.Ε.Υ) του Δήμου Στυλίδας Νομού Φθ/δας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων: 

α) 12του ν.1188/1981 (ΦΕΚΑ'204), όπως ισχύει. 

β) 18 παρ.2 του ν.2539/1997 (ΦΕΚ Α' 244), όπως αντι- 
καταστάθηκαν με αυτές του άρθρου 13 παρ.2 του ν. 
2672/1998. 

γ) 90 του Κώδικα Νομοθεσίας για την Κυβέρνηση και τα 
Κυβερνητικά όργανα, που κυρώθηκε με το άρθρο πρώτο 
του π.δ. 63/2005 «Κωδικοποίηση της νομοθεσίας για την 
Κυβέρνηση και τα Κυβερνητικά όργανα» (ΦΕΚΑ' 98). 

2. Την υπ’ αριθμ. 8157/15.6.1999 απόφασή μας, περί 
έγκρισης του Ο.Ε.Υ. του Δήμου Στυλίδας που δημοσιεύ- 
θηκε στο ΦΕΚ Β' 1393/6.7.1999, όπως τροποποιήθηκε με 
την υπ’ αριθμ. 16790/11.12.2000 όμοιά μας (ΦΕΚ Β' 1588/ 
29.12.2000). 

3. Την υπ’ αριθμ. 181/2005 απόφαση του Δημοτικού 
Συμβουλίου Δήμου Στυλίδας σχετικά με την τροποποίηση 
του Ο.Ε.Υ του οικείου Δήμου. 

4. Τη γνώμη του Υπηρεσιακού Συμβουλίου υπαλλήλων 
Ο.Τ.Α Νομού Φθιώτιδας, περί τροποποίησης του Ο.Ε.Υ. 
του ανωτέρω Δήμου που διατυπώνεται στο αριθ. 3/2005 
πρακτικό του (αριθ. γνωμοδότησης 36/2005). 

5. Την υπ’ αριθμ. 1100/11.2.1998 απόφασή μας, περί με¬ 
ταβίβασης δικαιώματος υπογραφής «Με Εντολή Γενικού 
Γραμματέα Περιφέρειας», στον Τμηματάρχη Τοπικής Αυ¬ 
τοδιοίκησης Α' βαθμού, που δημοσιεύθηκε στο ΦΕΚ Β' 
179/25.2.1998, αποφασίζουμε: 

Τροποποιούμε τον Οργανισμό Εσωτερικής Υπηρεσίας 
(Ο.Ε.Υ.) του Δήμου Στυλίδας, ο οποίος εγκρίθηκε με την 
υπ’ αριθμ. 8157/15.6.1999 απόφασή μας, όπως τροποποι¬ 
ήθηκε μεταγενέστερα, ο οποίος, μετά την τροποποίησή 
του έχει ως ακολούθως: 

Άρθρο 1 ο 

Α. ΔΙΑΡΘΡΩΣΗ ΥΠΗΡΕΣΙΩΝ 

ΔΗΜΑΡΧΟΣ 

1. Γ ραφείο Δημάρχου 

2. Γραφείο Ειδικών Συνεργατών-Ειδικών συμβούλων- 
Επιστημονικών συνεργατών. 


3. Γ ραφείο Δικηγόρου 

ΔΙΕΥΘΥΝΣΗ ΥΠΗΡΕΣΙΩΝ ΤΟΥ ΔΗΜΟΥ που περιλαμβά¬ 
νει: 

1. Τμήμα Διοικητικής Υπηρεσίας. 

2. Τμήμα Οικονομικής Υπηρεσίας. 

3. Τμήμα Τεχνικών Υπηρεσιών. 

4. Τμήμα Ειδικών Υπηρεσιών. 

5. Τμήμα Κέντρο Εξυπηρέτησης πολιτών. 

6. Τμήμα Κοινωνικών Υπηρεσιών. 

1. Τμήμα Διοικητικών Υπηρεσιών: 

1. Γ ραφείο Προσωπικού. 

2. Γ ραφείο δημοτικού συμβουλίου και δημαρχιακής επι¬ 
τροπής. 

3. Γ ραφείο προγραμματισμού και ανάπτυξης - τουρι¬ 
σμού 

4. Γ ραφείο δημοσίων σχέσεων και πληροφόρησης κοι¬ 
νού. 

5. Γ ραφείο Παιδείας, Νεολαίας Πολιτιστικών και Αθλη¬ 
τικών Εκδηλώσεων. 

6. Γραφείο Διοικητικής υποστήριξης Νομικών Προσώ¬ 
πων Δημοσίου Δικαίου. 

7. Γ ραφείο δημοτολογίου και μητρώου αρρένων. 

8. Γ ραφείο ληξιαρχείου και στατιστικής. 

9. Γραφείο πρωτοκόλλου, δακτυλογράφησης, διεκπε¬ 
ραίωσης και αρχείου. 

10. Γραφείο Μηχανοργάνωσης, ανάπτυξης ανθρώπι¬ 
νου δυναμικού- πληροφορικής. 

11. Γ ραφείο αδειών καταστημάτων υγειονομικού ενδια¬ 
φέροντος. 

12. Γ ραφείο αλλοδαπών. 

13. Γραφείο διοικητικής εξυπηρέτησης δημοτών στα 
δημοτικά διαμερίσματα. 

2. Τμήμα Οικονομικών Υπηρεσιών: 

1. Γ ραφείο δημοτικών προσόδων, περιουσίας και δια¬ 
χείρισης υλικού. 

2. Γραφείο λογιστηρίου και προμηθειών. 

3. Γ ραφείο δημοτικού ταμείου. 

3. Τμήμα Τεχνικών Υπηρεσιών: 

1. Γ ραφείο μελετών προγραμματισμού και εκτέλεσης 
έργων. 

2. Γραφείο Αγροτικής ανάπτυξης, πρασίνου προστα¬ 
σίας και διαχείρισης δασών. 

3. Γ ραφείο Καθαριότητας, καταβρέγματος και ελέγχου 
φωτισμού. 

4. Υπηρεσία Ύδρευσης - αποχέτευσης - επεξεργασίας 
λυμάτων. 

5. Υπηρεσία άρδευσης. 

6. Γραφείο Μηχανημάτων Δήμου και Μηχανημάτων τε¬ 
χνικών έργων. 

7. Γραφείο διευκολύνσεων Ατόμων με Αναπηρίες. 

4. Τμήμα Ειδικών Υπηρεσιών: 

1. Γραφείο Προστασίας διαχείρισης και φύλαξης δα¬ 
σών. 

2. Γ ραφείο Δημοτικών Νεκροταφείων. 

3. Υπηρεσία Δημοτικής Αστυνομίας. 

4. Υπηρεσία Πολιτικής Προστασίας. 

5. Τμήμα Κέντρου Εξυπηρέτησης Πολιτών: 

1. Γ ραφείο Πρωτοκόλλου και διεκπεραίωσης 

2. Γ ραφείο Επικοινωνίας με τους πολίτες 

3 .Γραφείο Πληροφοριών και Εσωτερικής Ανταπόκρι¬ 
σης 

4. Γ ραφείο "Γ ώνιά του Αγρότη" 

6. Τμήμα Κοινωνικών Υπηρεσιών: 

1. Γ ραφείο Γ ενικών Κοινωνικών Υπηρεσιών υγείας, πρό¬ 
νοιας και μέριμνας. 

2. Γ ραφείο "Βοήθεια στο σπίτι" 

Β. ΟΡΓΑΝΙΚΗ ΣΥΝΘΕΣΗ ΚΑΙ ΔΙΑΒΑΘΜΙΣΗ ΘΕΣΕΩΝ 
ΠΡΟΣΩΠΙΚΟΥ 


Άρθρο 2 

Η οργανική σύνθεση και διαβάθμιση των θέσεων του τα¬ 
κτικού προσωπικού κατά κατηγορίες και κλάδους ορίζε¬ 
ται ως εξής: 

1. ΕΙΔΙΚΕΣ ΘΕΣΕΙΣ 

Δύο (2) θέσεις Ειδικών Συνεργατών ή Ειδικών Συμβού¬ 
λων ή Επιστημονικών Συνεργατών 

Μία (1) θέση Δικηγόρου 

2. ΤΑΚΤΙΚΕΣ ΟΡΓΑΝΙΚΕΣ ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ 
ΔΗΜΟΣΙΟΥ ΔΙΚΑΙΟΥ. 

ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ 


ΚΛΑΔΟΣ ΘΕΣΕΙΣ 

ΠΕ 1 Διοικητικών Μία 1 

ΠΕ 1 Οικονομικών Επιστημών Μία 1 

ΠΕ Οικονομικού - Λογιστικού Μία 1 

ΠΕ 3 Πολιτικών Μηχανικών Μία 1 

ΠΕ 4 Ηλεκτρολόγος Μηχανικός Μία 1 

ΠΕ 5 Μηχανολόγος Μηχανικός Μία 1 

ΠΕ 6 Τοπογράφος Μηχανικός Μία 1 

ΠΕΙ 2 Χημικός Μία 1 

Π Ε 9 Γεωπόνων Δύο 2 

ΠΕ Κλάδου διεκπεραίωσης 
υποθέσεως πολιτών Τ ρεις 3 

ΠΕ Κοινωνιολογίας Μία 1 

Σύνολο Δέκατέσ. 14 

ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 
ΚΛΑΔΟΣ ΘΕΣΕΙΣ 

ΤΕ 3 Τεχνολόγων Πολιτικών Μηχανικών Δύο 2 
ΤΕ 4 Μηχανολόγων Μηχανικών Μία 1 

ΤΕ 17 Διοικητικών Λογιστικών Μία 1 

ΤΕ Νοσηλευτικής Μία 1 

ΤΕ 19 Πληροφορικής Μία 1 

ΤΕ Ιχθυολόγων Μία 1 

ΤΕ Κλάδου Διεκπεραίωσης 
υποθέσεων πολιτών Μία 1 

Σύνολο Οκτώ 8 


ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 
ΚΛΑΔΟΣ ΘΕΣΕΙΣ 

ΔΕ 1 Διοικητικών Δέκα τρεις 13 

ΔΕ Νοσηλευτικής Μία 1 

ΔΕ 15 Εισπρακτόρων Μία 1 

ΔΕ 23 Ειδικού προσωπικού 
(Δημ. Αστυνομία) Τ ρεις 3 

ΔΕ 24 Ηλεκτρολόγων Δύο 2 

ΔΕ 28 Χειριστών Μηχανημάτων έργων Μία 1 

ΔΕ 29 Οδηγών Πέντε 5 

ΔΕ 30 Τεχνιτών Γενικά Τέσσερις 4 

ΔΕ 35 Κηπουρών-ανθοκόμων 
Δενδροκηπουρών -δενδροκόμων Μία 1 

ΔΕ 38 Χειριστών ΗΎ Προγραμματιστών Μία 1 
ΔΕ Ειδικός Μηχανοργάνωσης Λογιστηρίου Μία 1 
Σύνολο Τ ριάντα τρεις 33 

ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 
ΚΛΑΔΟΣ ΘΕΣΕΙΣ 

ΥΕ 1 Κλητήρων θυρωρών Μία 1 

ΥΕ 16 Εργατών καθαριότητας Οκτώ 8 

ΥΕ 16 Εργατών ύδρευσης Οκτώ 8 

ΥΕ 16 Εργατών γενικών καθηκόντων 
(2καθ/ριες) Τέσσερις 4 

ΥΕ Βοηθητικό κλπ προσωπικό Μία 1 

Σύνολο Είκοσι δύο 22 

2. Θέσεις προσωπικού με σχέση εργασίας ιδιωτικού δι¬ 
καίου ορισμένου χρόνου 

ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΑΠΑΙΔΕΥΣΗΣ 
Κλάδος ΠΕ 3 Πολιτικών μηχανικών μία 1 θέση 
ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 


Κλάδος ΔΕ 1 Διοικητικών Γραμματέων τρεις 3 θέσεις 
Κλάδος ΔΕ 29 Οδηγών πέντε 5 θέσεις. 

Κλάδος ΔΕ 28 Χειριστών Μηχανημάτων Έργων τρεις 3 
θέσεις. 

Κλάδος ΔΕ 30 Τεχνιτών Υδραυλικών δύο 2 θέσεις. 
Κλάδος ΔΕ 24 Ηλεκτρολόγων μία 1 θέση. 

ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 


Κλάδος ΥΕ 16 Εργατών Καθαριότητας οκτώ 8 θέσεις. 
Κλάδος ΥΕ 16 Εργατών Ύδρευσης έξι 6 θέσεις. 

Κλάδος ΥΕ 16 Εργατών Γ ενικών καθηκόντων οκτώ 8 θέ¬ 
σεις. 

Κλάδος ΥΕ 16 Εργατών κήπων και Δενδροστοιχιών 
τρεις 3 θέσεις. 

Κλάδος ΥΕ 16 Καθαρίστρια μία 1 θέση 

Κλάδος ΥΕ 16 Κλητήρας μία 1 θέση 

Γ. ΔΙΑΒΑΘΜΙΣΗ ΘΕΣΕΩΝ ΜΟΝΙΜΟΥ ΠΡΟΣΩΠΙΚΟΥ 


Άρθρο 3 

Όλες οι θέσεις μόνιμου προσωπικού κατηγορίας Π.Ε., 
Τ.Ε. και Δ.Ε. διαβαθμίζονται από τον Δ' (εισαγωγικό) έως 
το Α'(ανώτατο) βαθμό. 

Όλες οι θέσεις κατηγορίας Υ.Ε. διαβαθμίζονται από τον 
Ε' (εισαγωγικό) έως τον Β' (ανώτατο) βαθμό (άρθρο 7 ν. 
3260/2004). 

Δ. ΠΡΟΪΣΤΑΜΕΝΟΙ ΟΡΓΑΝΙΚΩΝ ΜΟΝΑΔΩΝ 


Άρθρο 4 

Ως Προϊστάμενοι των Οργανικών Μονάδων του Δήμου 
θα επιλέγονται και θα τοποθετούνται, σύ μφωνα με τις δια¬ 
τάξεις του άρθρου 36 του ν. 2190/94, όπως τροποποιήθη¬ 
κε με το άρθ. 8 του ν. 3260/2004 και από τις εκάστοτε τρο¬ 
ποποιούμενες το νόμο, υπάλληλοι από τις κατηγορίες 
Π.Ε. ή Τ.Ε. ή Δ.Ε. 

Γ ιατηναναπλήρωση Προϊσταμένων που απουσιάζουνή 
κωλύονται εφαρμόζονται ανάλογα οι διατάξεις του άρ¬ 
θρου 13τουν. 1586/1986 όπως έχουν τροποποιηθεί με το 
άρθρο 36 του ν. 2190/1994. 

Άρθρο 5 

Η κατανομή και τοποθέτηση του προσωπικού στη 
Δ/νση, στα Τμήματα, στα Γ ραφεία και στις λοιπές υπηρε¬ 
σίες του Δήμου, γίνεται με απόφαση του Δημάρχου, ανά¬ 
λογα με τις υπηρεσιακές ανάγκες του Δήμου. 

Ε. ΑΝΩΤΑΤΗ ΔΙΕΥΘΥΝΣΗ ΔΗΜΟΤΙΚΩΝ ΥΠΗΡΕΣΙΩΝ 

Άρθρο 6 

Όλων των υπηρεσιών του Δήμου ανώτατος Προϊστάμε¬ 
νος είναι ο Δήμαρχος, ο οποίος τις διευθύνει, το δε προ¬ 
σωπικό που υπηρετεί ενεργεί, σύμφωνα με τις εντολές και 
οδηγίες αυτού, όπως οι σχετικοί Νόμοι, Διατάγματα, απο¬ 
φάσεις εγκύκλιοι κ.λπ. ορίζουν. 

ΣΤ. ΑΝΤΙΚΕΙΜΕΝΑ ΑΡΜΟΔΙΟΤΗΤΕΣ ΤΩΝ ΥΠΗΡΕΣΙΩΝ 
ΤΟΥΔΗΜΟΥ 

Άρθρο 7 

Αρμοδιότητες Προϊσταμένου του Δήμου: 

- Προΐσταται μετά τον Δήμαρχο όλου του προσωπικού 
και των υπηρεσιών του Δήμου τις οποίες διευθύνει, συ¬ 
ντονίζει και εποπτεύει για την εύρυθμη λειτουργία τους. 

- Εισηγείται στον Δήμαρχο την τοποθέτηση και κατανο¬ 
μή προσωπικού στα επί μέρους τμήματα, γραφεία και 
υπηρεσίες. 

- Καθοδηγεί το προσωπικό επί διαφόρων θεμάτων υπη¬ 
ρεσιακής φύσης και ελέγχει τις ενέργειες και τη νόμιμη 
εκτέλεση των καθηκόντων του. 

- Εισηγείται στο Δήμαρχο σε συνεργασία με τους Προϊ¬ 
σταμένους των Τμημάτων, τη λήψη κάθε ενδεδειγμένου 
μέτρου για την εύρυθμη και αποδοτική λειτουργία των 
υπηρεσιών του Δήμου. 

- Παραλαμβάνει, αποσφραγίζει (εκτός από εκείνη που 
απευθύνεται στο Δήμαρχο με την ένδειξη προσωπικό) και 
θεωρεί την αλληλογραφία που απευθύνεται στο Δήμο, την 
θέτει αμέσως υπόψη του Δημάρχου και στη συνέχεια τη 
διαβιβάζει δια του πρωτοκόλλου στα αρμόδια τμήματα. 

- Λαμβάνει γνώση των εισηγήσεων κάθε υπηρεσίας 
προς το Δήμαρχο ελέγχει όλα τα ενεργούμενα έγγραφα 
και μονογράφει τα σχέδια πριν υπογραφούν από το Δή¬ 
μαρχο. 

- Συντάσσει έγγραφα, αναφορές, υπομνήματα, εκθέ¬ 
σεις κ.λπ. για θέματα που δεν υπάγονται στην αρμοδιότη¬ 
τα άλλων υπηρεσιών, καθώς και εγκυκλίους και διαταγές 
του Δημάρχου προς το προσωπικό του Δήμου. 

- Παρακολουθεί τη νομοθεσία και νομολογία που ενδια¬ 
φέρει τους Ο.Τ.Α. και ενημερώνει σχετικά τις δημοτικές 
υπηρεσίες. 

- Ενημερώνει το Δήμαρχο επί θεμάτων που αφορούν 
στη λειτουργία των δημοτικών υπηρεσιών, καθώς και επί 
της πορείας των διαφόρων θεμάτων γενικής φύσης που 
ενδιαφέρουν το Δήμο και τους κατοίκους. 

- Παραβρίσκεται στις συνεδριάσεις του δημοτικού συμ¬ 
βουλίου και ενημερώνει το Σώμα σχετικά με τις διατάξεις 
που ισχύουν επί των συζητουμένων θεμάτων και παρέχει 
υπηρεσιακές πληροφορίες όταν ζητηθεί από τον Πρόε¬ 
δρο του Συμβουλίου. 

- Εποπτεύει τη σύννομη διατύπωση των αποφάσεων του 
δημοτικού συμβουλίου και της δημαρχιακής επιτροπής 
και παρακολουθεί την εκτέλεση τους. 


- Τηρεί το εμπιστευτικό πρωτόκολλο και αρχείο του Δή¬ 
μου. 

- Ενεργεί μαζί με το Νομικό Σύμβουλο του Δήμου (εφό¬ 
σον διοριστεί), τη σχετική αλληλογραφία και παρακολου¬ 
θεί την πορεία των δικαστικών υποθέσεων του Δήμου. 

- Συντάσσει τα σχέδια των Ο. Ε. Υ. και κανονισμών λει¬ 
τουργίας διαφόρων υπηρεσιώντου Δήμου. 

- Παρακολουθεί τη λειτουργία των Νομικών Προσώπων 
του Δήμου και συνεργάζεται με το Δήμαρχο για τα μέτρα 
που επιβάλλεται να παίρνονται για τη δραστηριοποίησή 
τους και την εξυπηρέτηση του σκοπού για τον οποίο 
έχουν συσταθεί. 

Άρθρο 8 

Γ ενικές Αρμοδιότητες προϊσταμένων 
Οργανικών μονάδων του Δήμου 
(Τμημάτων, γραφείων, υπηρεσιών). 

- Εποπτεύουν και ελέγχουν τις οργανικές μονάδες των 
οποίων προ'ΐστανται και κατευθύνουντους υφισταμένους 
τους υπαλλήλους καθώς και τους εργατοτεχνίτες των 
διαφόρων υπηρεσιών και συνεργείων που απασχολού¬ 
νται με οποιαδήποτε σχέση εργασίας στο Δήμο. 

- Συντονίζουν τις ενέργειες των μονάδων υπαλλήλων και 
συνεργείων που υπάγονται σ’αυτούς, με βάση τις γενικό¬ 
τερες κατευθύνσεις του Δημάρχου και τις οδηγίες του. 

- Μεριμνούν και είναι υπεύθυνοι για την σύννομη, ορθή 
και γρήγορη διεκπεραίωση των δημοτικών υποθέσεων 
και την εξυπηρέτηση του κοινού. 

- Εισηγούνται ιεραρχικά τη λήψη των πλέον αποδοτικών 
μέτρων για την εύρυθμη αποδοτική και παραγωγική λει¬ 
τουργία των οργανωτικών μονάδων που προ'ΐστανται. 

- Οι Προϊστάμενοι γραφείων ή υπηρεσιών που υπάγο¬ 
νται στα τμήματα, απευθύνονται και συμβουλεύονται για 
υπηρεσιακά θέματα, σε πρώτο βαθμό τους υπερκείμε¬ 
νους αυτών Προϊσταμένους των Τμημάτων. 

Στην αρμοδιότητά τους, εκτός από τις κατά το άρθρο 7 
γενικότερες αρμοδιότητες, ανήκουν και τα ακόλουθα. 

- Ο,τι φορά στην εποπτεία και στον έλεγχο που ασκεί ο 
Δήμαρχος και ο Προϊστάμενος τις ενέργειες των υπηρε¬ 
σιών και γραφείων του Δήμου, αλλά και του προσωπικού 
που υπηρετεί. 

- Ο,τι αφορά στη διοικητική περιφέρεια, στα όρια του Δή¬ 
μου, και στην προστασία της ακίνητης περιουσίας αυτού. 

- Ο,τι αφορά στην προετοιμασία και διενέργεια των δη¬ 
μοτικών βουλευτικών εκλογών και Ευρωεκλογών. 

- Η συγκέντρωση στατιστικών στοιχείων και η συλλογή 
εκθέσεων, μελετών, προτάσεων διαφόρων υπηρεσιών και 
φορέων, απαραίτητων για την προαγωγή των δημοτικών 
λειτουργιών και την προώθηση και παρακολούθηση της 
εξέλιξης και ανάπτυξης της πόλης στους διάφορους το¬ 
μείς (κοινωνικό, οικονομικό, πολιτιστικό κλπ). 

- Η εποπτεία για την οργάνωση των εορτών, τελετών και 
λοιπών εκδηλώσεων, μορφωτικού, ψυχαγωγικού, πολιτι¬ 
στικού και αθλητικού ενδιαφέροντος. 

- Η χρέωση των εισερχομένων εγγράφων του Τμήματος 
στα διάφορα γραφεία αυτού, και παρακολούθηση για την 
επ’ αυτών έγκαιρη ενέργεια. 

Η μονογράφηση των εξερχόμενων εγγράφων πριν αυτά 
προσκομιστούν στο Δήμαρχο. 

- Η ενέργεια κάθε εργασίας σχετικής με την απογραφή 
του πληθυσμού, καθώς και άλλων απογραφών που διεξά¬ 
γει η Στατιστική Υπηρεσία. 

- Η σύνταξη και τήρηση βιβλίου (μητρώου) αυτών που 

έχουν διατελέσειΔήμαρχοι και δημοτικοί σύμβουλοι στο Δή¬ 
μο, στο οποίο θα φαίνεται και ο χρόνος υπηρεσίας καθενός. 

- Η παραλαβή και παρακολούθηση της Εφημερίδας της 
Κυβερνήσεως και η βιβλιοδέτηση αυτής, καθώς και η κοι¬ 
νοποίηση των δημοσιευμένων θεμάτων στις οικείες υπη¬ 
ρεσίες και γραφεία του Δήμου που αφορούν. 

- Ο έλεγχος και παρακολούθηση της σωστής εφαρμο¬ 
γής των αρμοδιοτήτων των γραφείων που υπάγονται στο 
τμήμα διοίκησης, όπως αυτές καθορίζονται με τον παρό¬ 
ντα Ο.Ε.Υ.του Δήμου. 

- Η παρακολούθηση της οικονομικής κατάστασης του 
Δήμου και η σε συνεργασία με τα αρμόδια γραφεία Προ¬ 
σόδων και Λογιστηρίου συγκέντρωση στοιχείων και εισή¬ 
γηση για τα μέτρα που επιβάλλεται να ληφθούν. Ελέγχει 
τη σύννομη και με βάση τις εγκριμένες πιστώσεις του 
προϋπολογισμού του Δήμου έκδοση των χρηματικών 
ενταλμάτων πληρωμής. 

- Η συγκέντρωση στοιχείων και η σύνταξη της ετήσιας 
έκθεσης των πεπραγμένων της δημοτικής αρχής και λο¬ 
γοδοσίας του Δημάρχου. 

- Κάθε άλλο θέμα που δεν υπάγεται στην αρμοδιότητα 
άλλης υπηρεσίας ή τμήματος ή γραφείου του Δήμου. 

- Η παρακολούθηση της τήρησης του ωραρίου λειτουρ¬ 
γίας των υπηρεσιών του Δήμου και της κανονικής προσέ¬ 
λευσης και αποχώρησης του προσωπικού. 

- Κάθε ενέργεια που έχει σχέση με το θεσμό των Τοπι¬ 
κών Συμβουλίων. 

Άρθρο 9 

Αρμοδιότητες γραφείων 

1. Γραφείου Δημάρχου 

- Η δακτυλογράφηση, αναπαραγωγή, διεκπεραίωση και 
αρχειοθέτηση προσωπικής αλληλογραφίας και αποφά¬ 
σεων Δημάρχου. 

- Η ρύθμιση συναντήσεων και επικοινωνιών του Δημάρ¬ 
χου και τήρηση ημερολογίου των προσωπικών επαφών 
του εντός και εκτός του Δήμου. 

- Η τήρηση ειδικού πρωτοκόλλου του Δημάρχου 

- Η τήρηση προσωπικού αρχείου εγγράφωντου Δημάρ¬ 
χου 

- Η τήρηση πρακτικών συναντήσεων ή συμβουλίων στα 
οποία μετέχει ο Δήμαρχος 

- Η συγκέντρωση στοιχείων ή εγγράφων που πρέπει να 
υπογραφούν από τα όργανα και μεριμνά για την υπογρα¬ 
φή και την διεκπεραίωσή τους 

2. Γ ραφείο Δικηγόρου 

- Η Παροχή νομικής υποστήριξης προς τα πολιτικά όρ¬ 
γανα του Δήμου για την προώθηση των επιδιώξεων -στό- 
χων-συμφερόντωντου δήμου. 

- Η παροχή νομικών συμβουλών προς τις υπηρεσίες των 
νομικών προσώπων και άλλων ιδρυμάτων του δήμου για 
οποιοδήποτε θέμα. 

- Η γνωμοδότηση, όταν τούτο ζητείται, για πράξεις της 
Δημόσιας Διοίκησης που αφορούν το δήμο. 

- Η νομική επεξεργασία προγραμματικών συμβάσεων 
του δήμου, συμβολαίων, συμβάσεων εργασίας και έργου, 
διακηρύξεων δημοπρασιών κλπ 

- Η παράσταση σ’ όλα τα Δικαστήρια για υποθέσεις του 
δήμου. 

- Η παράσταση στις διοικητικές αρχές για την προάσπι¬ 
ση των συμφερόντων του Δήμου. 

- Η μέριμνα για την αναγκαία υποδομή του γραφείου 
ώστε να ανταποκρίνεται στις προηγούμενες δραστηριό¬ 


τητες. (συγκέντρωση νόμων διαταγμάτων, γνωμοδοτή¬ 
σεων, αποφάσεων και νομολογίας που αφορούντα θέμα¬ 
τα που απασχολούντο δήμο). 

3. Γ ραφείο Ειδικών συνεργατών - Ειδικών Συμβούλων - 
Επιστημονικών συνεργατών. 

Ο κάθε ειδικός σύμβουλος, επιστημονικός συνεργάτης 
ή ειδικός συνεργάτης ασκεί καθήκοντα επιτελικά και δεν 
έχει αποφασιστικές αρμοδιότητες οποιοσδήποτε μορ¬ 
φής. Παρέχει συμβουλές και διατυπώνει εξειδικευμένες 
γνώμες γραπτά ή προφορικά, για το συγκεκριμένο τομέα 
των δραστηριοτήτων τον οποίο έχει οριστεί να εξυπηρε¬ 
τήσει. Παρέχει υπηρεσίες, μέσα στον κύκλο των γνώσεών 
του σε εξειδικευμένα επιστημονικά και τεχνικά θέματα, 
που μπορεί να αναφέρονται στη διενέργεια ερευνών, εκ¬ 
πόνηση μελετών, σύνταξη εκθέσεων, υποβολή προτάσε¬ 
ων ή εισηγήσεων, επεξεργασία και παρουσίαση στοιχεί¬ 
ων απαραίτητων για την πραγμάτωση των σκοπώντου δή¬ 
μου, παροχή επιστημονικής ή τεχνολογικής βοήθειας σε 
ειδικά θέματα που απασχολούν τις οργανωτικές μονάδες 
του δήμου, συστηματική παρακολούθηση της επιστήμης 
και τεχνολογίας στοντομέατης δραστηριότητάς του, τή¬ 
ρηση αρχείου ελληνικών και ξένων βιβλιογραφικών δεδο¬ 
μένων ή σε κάθε άλλη εργασία που τους ανατίθεται από 
το Δήμαρχο. 

Το συμβουλευτικό του έργο απευθύνεται προς το Δή¬ 
μαρχο, το Δημοτικό Συμβούλιο και τη Δημαρχιακή Επι¬ 
τροπή ανάλογα με τις αρμοδιότητές του. 

Αρμοδιότητες Γ ραφείων Διοικητικής Υπηρεσίας 

1. Γ ραφείο Προσωπικού. 

- Η επιμέλεια της εφαρμογής των νόμων που αφορούν 
στην εν γένει υπηρεσιακή κατάσταση των τακτικών υπαλ- 
λήλωντου Δήμου και του με σχέση εργασίας ιδιωτικού δι¬ 
καίου προσωπικού, δηλαδή διορισμοί, προσλήψεις, μονι¬ 
μοποιήσεις, προαγωγές, τοποθετήσεις, μετατάξεις, κα¬ 
τατάξεις, μετακινήσεις, παροχή μισθολογικών κλιμακίων, 
επιδομάτων κ.λπ. χορηγήσεις αδειών, απονομή ηθικών 
αμοιβών, πειθαρχικού ελέγχου, λύση υπαλληλικής σχέ¬ 
σης κ.λπ. 

- Η τήρηση και συνεχής ενημέρωση των μητρώων και 
ατομικών φακέλων του προσωπικού εν γένει του Δήμου, 
τακτικού και επί συμβάσει Ι.Δ. 

- Η κατάρτιση των καταστάσεων του άρθρου 8 του Ν. 
1586/1986 του τακτικού προσωπικού που υπηρετεί στο 
Δήμο και η κοινοποίηση αντιγράφων τούτων, όπως ο νό¬ 
μος ορίζει. 

- Η συγκέντρωση όλων των δικαιολογητικών που απαι¬ 
τούνται για την απονομή σύνταξης και βοηθημάτων στο 
προσωπικό του Δήμου που αποχωρεί από την Υπηρεσία 
και η προώθησή τους, όπως ορίζουν οι σχετικές διατά- 
ξεις. 

- Η έκδοση πιστοποιητικών υπηρεσιακών μεταβολών ή 
άλλης φύσης εγγράφων που αφορούν στο προσωπικό 
που υπηρετεί ή υπηρέτησε στο Δήμο. 

- Η φροντίδα για την έγκαιρη σύνταξη από τους Προϊ¬ 
σταμένους των εκθέσεων αξιολόγησης του προσωπικού, 
η συγκέντρωση και αρχειακή τακτοποίηση αυτών και η 
κοινοποίηση αποσπασμάτων στους υπαλλήλους που 
αφορούν. 

- Η ενέργεια κάθε υπηρεσίας που έχει σχέση με το πό¬ 
σης φύσεως προσωπικό του Δήμου. 

2. Γραφείο Δημοτικού Συμβουλίου και Δημαρχιακής 
Επιτροπής 

- Η συγκέντρωση όλης της αλληλογραφίας που απευ- 

θύνεται στο Δημοτικό Συμβούλιο και στη Δημαρχιακή Επι¬ 
τροπή καθώς και των απαραιτήτων στοιχείων, ώστε οι φά¬ 
κελοι των θεμάτων που εισάγονται στα συλλογικά αυτά 
όργανα για συζήτηση να είναι πλήρεις. 

- Η κατάρτιση και εμπρόθεσμη κοινοποίηση της ημερή¬ 
σιας διάταξης των δύο ως άνω Σωμάτων, σύμφωνα με τις 
κείμενες διατάξεις. 

- Η τήρηση των πρακτικών των συνεδριάσεων και των 
δύο Σωμάτων, σύμφωνα με τις ισχύουσες κάθε φορά δια¬ 
τάξεις. 

- Η επιμέλεια της σύνταξης και καταχώρησης στα οικεία 
βιβλία των αποφάσεων που λαμβάνονται και της δημοσί¬ 
ευσής τους όπως ο νόμος ορίζει. Σε περίπτωση χρήσης 
μαγνητοφωνικής συσκευής μεριμνά για την απομαγνητο- 
φώνηση των κειμένων και τη βιβλιοδέτηση των σχετικών 
φύλλων. Φροντίζει επίσης για την υπογραφή των πρακτι¬ 
κών από τα μέλη που μετείχαν στην συνεδρίαση. 

- Η εντός των νομίμων προθεσμιών υποβολή αντιγρά¬ 
φων των αποφάσεων στην αρμόδια για τον κατά νόμο 
έλεγχο Διοικητική Αρχή, δια της αρμόδιας υπηρεσίαςτου 
Δήμου. 

- Η κοινοποίηση των κατά νόμο κυρουμένων αποφάσε¬ 
ων του Δ.Σ. και της Δ. Ε. στις αρμόδιες υπηρεσίες του Δή¬ 
μου για την εκτέλεσή τους. 

- Η επιμέλεια για την καταχώρηση στο οικείο βιβλιστών 
αποφάσεων που παίρνει ο Δήμαρχος και η κοινοποίηση 
αντιγράφων τούτων στις αρμόδιες υπηρεσίες και στους 
ενδιαφερομένους. 

- Η συγκέντρωση στοιχείων και η σύνταξη των εγγρά¬ 
φων εισηγήσεωςτου Δημάρχου επί εισαγομένων στο Δημ 
Συμβούλιο ή τη Δημαρχιακή Επιτροπή προς συζήτηση θε¬ 
μάτων, όταν αυτό κρίνεται απαραίτητο. 

- Η διαβίβαση των υποθέσεων που παραπέμπονται στις 
διάφορες επιτροπές του Δ.Σ. και η παρακολούθησή τους 
μέχρι να ληφθεί οριστική απόφαση του Δ.Σ. 

- Η διεξαγωγή κάθε άλλης εργασίας που έχει σχέση με 
τις αρμοδιότητες και τη λειτουργία του Δημοτικού Συμ¬ 
βουλίου και της Δημαρχιακής Επιτροπής των επιτροπών 
του Δ.Σ και των Συμβουλίων των Διαμερισμάτων του Δή¬ 
μου. 

3. Γραφείο προγραμματισμού ανάπτυξης και τουρι¬ 
σμού. 

- Προγραμματισμός της τοπικής ανάπτυξης και της 
δράσης του Δήμου. Συνεχής έρευνα και παρακολούθηση 
των εξελίξεων στην περιοχή του Δήμου. 

- Σύνταξη μεσοπρόθεσμων και ετήσιων προγραμμάτων 
του Δήμου 

- Διερεύνηση πηγών χρηματοδότησης και διατύπωσης 
προτάσεων για την εξεύρεση πόρων υλοποίησης του 
προγράμματος του Δήμου. 

- Προγράμματα Ευρωπαϊκής Ένωσης. Ενημέρωση της 
Δημοτικής αρχής για τα προγράμματα της Ε.Επου ενδια¬ 
φέρουν το Δήμο 

- Κατάρτιση αιτήσεων συμμετοχής του Δήμου σε συ¬ 
γκεκριμένα προγράμματα παρακολούθηση και αξιολόγη¬ 
ση της υλοποίησής τους. 

- Συγκέντρωση και επεξεργασία στοιχείων που αφο¬ 
ρούν την υφισταμένη κατάσταση του τουρισμού του Δή¬ 
μου Εισήγηση και σχεδιασμός των προγραμμάτων πα¬ 
ρέμβασης του Δήμου στον χώρο της παροχής τουριστι¬ 
κών υπηρεσιών. Παρακολούθηση της υλοποίησης 
προγραμμάτων τουριστικής προβολής της περιοχής του 
Δήμου (π.χ. παραγωγή τουριστικού υλικού και εκδόσεις 


πρακτικών οδηγιών για τους Ταξιδιώτες, συμμετοχή σε 
εκθέσεις τουρισμού, δημιουργία δικτύων επικοινωνίας 
και συνεργασίας με άλλες περιοχές εντός και εκτός της 
χώρας κ.λπ.). Συνεργασία και συντονισμός με τους αρμο¬ 
δίους φορείς τουρισμού, ενώσεις ξενοδόχων κ.α επαγ¬ 
γελματικών φορέων καθώς και με κάθε φορέα ή άτομο 
που δραστηριοποιείται στοντουρισμό για την καταγραφή 
των προβλημάτων του τομέα και για την βελτίωση των πα- 
ρεχομένων Υπηρεσιών. 

4. Γραφείο Δημοσίων Σχέσεων και πληροφόρησης κοι¬ 
νού. 

- Η οργανωτική προετοιμασία και υποστήριξη ενημερω¬ 
τικών συνεδρίων, συνελεύσεων, εορτών, δεξιώσεων και 
γε-νικά εκδηλώσεωντου Δήμου. 

- Η παρακολούθηση δημοσιεύσεων του Τύπου ή Εκπο¬ 
μπών στα Μ.Μ.Ε και μεριμνά για την προετοιμασία ανα¬ 
λογών δημοσιεύσεων με στόχο την προάσπιση των συμ¬ 
φερόντων του δήμου, συνεργασία με τον Τοπικό Τύπο για 
τοπικά θέματα. 

- Η δημοσίευση διακηρύξεων και ανακοινώσεων των 
υπη-ρεσιών του Δήμου 

- Ο σχεδιασμός, εισήγηση και εφαρμογή προγραμμά¬ 
των προβο-λής του έργου και των υπηρεσιών που παρέ¬ 
χει ο Δήμος. 

- Η ενημέρωση των πολιτών για τις επιδιώξεις, στόχους 
και υπηρεσίες του Δήμου με γενικό στόχο την δραστηριο- 
ποίηση των πολιτών για τη προώθηση των τοπικών συμ¬ 
φερόντων . 

- Η συγκέντρωση ειδήσεων από το χώρο του δήμου, 
επε-ξεργασία υλικού, σχεδιασμός, εισήγηση και εφαρμο¬ 
γή προγραμμάτων διανομής τους. 

- Η τήρηση πληροφοριακού αρχείου δημοσιεύσεων ή 
εκπομπών που αφορούν τον Δήμο καθώς και των σχετι¬ 
κών απαντήσεων. 

- Η επιμέλεια της διοργάνωσης, της υποδοχής, φιλοξε¬ 
νίας και ξενάγησης ξένων αντιπροσωπειών. 

- Η υποστήριξη των Αιρετών οργάνων και των Υπηρε¬ 
σιών για την διοργάνωση των συναντήσεων με προσκε¬ 
κλημένους από το Εξωτερικό και αντιστοίχως επισκέψε¬ 
ων της δημοτικής αρχής. 

- Η επιμέλεια της διαδικασίας μετάβασης στο εξωτερι¬ 
κό δημοτικής αντιπροσωπείας 

- Η επικοινωνία με Φορείς του Εξωτερικού που ενδιαφέ¬ 
ρουν τον Δήμο. 

- Η καλλιέργεια πνεύματος συνεργασίας και εμπιστοσύ¬ 
νης στις σχέσεις μεταξύ πολιτών και δήμου. Η ακρόαση και 
εξυπηρέτηση των πολιτών και η παροχή σ’αυτούς κάθε εί¬ 
δους πληροφοριών αναφορικά με θέματα που ανάγονται 
στη σφαίρα των αρμοδιοτήτων του Δήμου ή άλλων υπηρε¬ 
σιών που διεκπεραιώνονται στα όρια του Δήμου. 

- Η γενικότερη εξυπηρέτηση των πολιτών που συνίστα- 
νται στη μέριμνα παροχής σ’αυτούς σύντομα, προφορι¬ 
κών ή γραπτών σαφών πληροφοριών σχετικά με την πο¬ 
ρεία της διεκπεραίωσης των υποθέσεών τους μετά από 
συνεργασία με τα αρμόδια τμήματα ή γραφεία ή υπηρε¬ 
σίες του Δήμου. 

5. Γραφείο Παιδείας, Νεολαίας Πολιτιστικών και Αθλητι¬ 
κών Εκδηλώσεων. 

- Η ενασχόληση με θέματα σύστασης και λειτουργίας 
των Σχολικών Επιτροπών. 

- Η παροχή γραμματειακής υποστήριξης στη Δημοτική 
Επιτροπή Παιδείας. 

- Η συνεργασία με την Τεχνική Υπηρεσία του Δήμου με 

σκοπό την αντιμετώπιση προβλημάτων σχολικής στέγης. 

- Η συνεργασία με τους φορείς των διδασκόντων της 
πρωτοβάθμιας και δευτεροβάθμιας εκπαίδευσης και η από 
κοινού φροντίδα για την ομαλή λειτουργία των σχολείων. 

- Η παρακολούθηση γενικά των εκπαιδευτικών ζητημά¬ 
των και η υποβολή προτάσεων και εισηγήσεων στο Δημο¬ 
τικό Συμβούλιο και στα αρμόδια όργανα της πολιτείας. 

- Ο σχεδιασμός και η υλοποίηση προγραμμάτων εκπαι¬ 
δευτικού ή πολιτιστικού περιεχομένου για την νεολαία. 

- Η επεξεργασία προτάσεων δημιουργίας θεσμών για 
την νεολαία. 

- Ο σχεδιασμός προγραμμάτων εσωτερικών ή διεθνών 
ανταλλαγών νέων. 

- Ο προγραμματισμός και διοργάνωση πολιτιστικών εκ¬ 
δηλώσεων 

- Η υποστήριξη των δραστηριοτήτων των πολιτιστικών 
φορέων και η συνεργασία μαζί τους για την από κοινού 
πραγματοποίηση διαφόρων εκδηλώσεων. 

- Καταγραφή αθλητικών αναγκών σε συνεργασία με 
τους φορείς και τους ειδικούς επιστήμονες καταγραφή 
αξιολόγηση των υπαρχόντων αθλητικών χώρων και εγκα¬ 
ταστάσεων μέριμνα για την καλή λειτουργία και τη βελ¬ 
τίωση της αθλητικής υποδομής (χώροι γυμναστές όργα¬ 
να) Οργάνωση λειτουργίας προγραμμάτων Μαζικού 
Αθλητισμού -Επικοινωνία με ομοσπονδίες, ομίλους και 
γενικότερα με φορείς που σχετίζονται με τον αθλητισμό, 
διοργάνωση και υποστήριξη αθλητικών εκδηλώσεων. 

6. Γραφείο Διοικητικής Υποστήριξης Νομικών Προσώ¬ 
πων Δημοσίου Δικαίου. 

- Υποστήριξη στη ίδρυση και λειτουργία των Ν.Π.Δ.Δ. 
του Δήμου. 

- Εκτέλεση των λειτουργιών διοικητικής (τήρηση αρχεί¬ 
ων, γραμματειακή υποστήριξη πρακτικά συνεδριάσεων, 
ενημέρωση Δημάρχου και Δημοτικού Συμβουλίου κ.λπ.) 
που είναι αναγκαίες για τη λειτουργία των Ν.Π.Δ.Δ. του 
Δήμου. Συνεργασία με τις διοικήσεις και τις υπηρεσίες 
του Δήμου και το Οικονομικό Τμήμα για θέματα οικονομι¬ 
κής διαχείρισης των Ν.Π.Δ.Δ. συμπεριλαμβανομένων και 
όλων των σχετικών γραμματειακών εργασιών που προ- 
βλέπονται από τις κείμενες διατάξεις. 

7. Γραφείο δημοτολογίου και μητρώου αρρένων. 

- Η τήρηση των γενικών Μητρώων δημοτών (ενιαίο δη¬ 
μοτολόγιο) και η ενημέρωση αυτών ως προς τις μεταβο¬ 
λές (διαγραφές, διορθώσεις, εγγραφές, μεταφορές 
κ.λπ.) καθώς και των λοιπών βοηθητικών βιβλίων (ευρετή¬ 
ριο, βιβλίο πληθυσμού, μητρώο θηλέων κ.λπ.). 

- Η επιμέλεια για την έκδοση των απαιτουμένων πράξε¬ 
ων του Δημάρχου, αναφορικά με τις μεταβολές στο Δη¬ 
μοτολόγιο της αποστολής τούτων για τον κατά νόμο έλεγ¬ 
χο και της κοινοποίησής τους αρμοδίως. 

- Η τήρηση του αρχείου και η ευρετηρίαση των εκδιδο- 
μένων πράξεων του Δημάρχου και των επ’αυτών ομοίων 
της διοικητικής αρχής. 

- Η τήρηση και ενημέρωση των οικογενειακών φακέλων 
από τα δημοτολόγια και η ευρετηρίαση αυτών κατά α/α οι¬ 
κογενειακής μερίδας. 

- Η επιμέλεια της έκδοσης πιστοποιητικών προσωπικής 
και οικογενειακής κατάστασης των δημοτών και η τήρηση 
του αρχείου των εκδιδομένων πιστοποιητικών. 

- Η επιμέλεια της τήρησης, φύλαξης και αναθεώρησης 
των καταλόγων εκλογικών και η διεξαγωγή σε συνεργα¬ 
σία με το Τμήμα Διοίκησης κάθε εργασίας που ανατίθεται 
στο Δήμο για την διεξαγωγή εκλογών εν γένει. 


- Η επιμέλεια της τήρησης των μητρώων αρρένων του 
Δήμου, της ενημέρωσης και φύλαξης αυτών, της ενέργει¬ 
ας των σχετικών εγγράφων, διαγραφών και κάθε άλλης 
μεταβολής σ’αυτά, σύμφωνα με την ισχύουσα κάθε φορά 
νομοθεσία, η φροντίδα για την συγκέντρωση των απαραι¬ 
τήτων στοιχείων και την κατάρτιση του ετήσιου μητρώου 
αρρένων καθώς και η έκδοση πιστοποιητικών από τα μη¬ 
τρώα αρρένων με αίτηση των ενδιαφερομένων ή κάθε Δη¬ 
μόσιας Αρχής κ.λπ. 

- Η επιμέλεια της σύνταξης των στρατολογικών πινάκων 
των στρατευσίμων με βάση τις κείμενες διατάξεις και η 
ενέργεια την εξακρίβωση των εκάστοτε αναζητουμένων 
στρατευσίμων που είναι γραμμένοι στα μητρώα αρρένων 
του Δήμου. 

- Κάθε εργασία που έχει σχέση με την έκδοση αδειώντέ- 
λεσης πολιτικών γάμων, η μέριμνα για την προετοιμασία 
της αίθουσας και η τακτοποίηση των λοιπών λεπτομερει¬ 
ών για τους πολιτικούς γάμους που τελούνται στο Δη¬ 
μαρχείο, καθώς και η τήρηση των σχετικών βιβλίων. 

- Η διεξαγωγή κάθε εργασίας σχετικής με τις μεταβιβα- 
σθείσες στους Ο.Τ.Α. αρμοδιότητες για τα σχολεία στοι¬ 
χειώδους και μέσης εκπαίδευσης (συγκρότηση λειτουρ¬ 
γία Δημοτικής Επιτροπής Παιδείας και Σχολικών Επιτρο¬ 
πών τήρηση πρακτικών συνεδριάσεων Δημοτικής 
Επιτροπής Παιδείας κ.λπ.). 

- Η διεξαγωγή κάθε εργασίας που αφορά στα Δημοτο¬ 
λόγια, Μητρώα Αρρένων σε θέματα Στρατολογίας και 
Στατιστικής πληθυσμού κ.λπ. 

8. Γραφείο Ληξιαρχείου και στατιστικής 

- Η τήρηση των Ληξιαρχικών βιβλίων (γεννήσεων, γά¬ 
μων, θανάτων, εκθέσεων) και η καταχώρηση σ’αυτά των 
σχετικών ληξιαρχικών γεγονότων. 

- Η τήρηση των βοηθητικών βιβλίων του Ληξιαρχείου 
(Πρωτόκολλο, ευρετήριο κ.λπ.) και των φακέλων και υπο- 
φακέλων ληξιαρχικών γεγονότων, δικαστικών αποφάσε¬ 
ων, αδειών Εισαγγελικής Αρχής ή Ειρηνοδίκη, εκθέσεων 
επιθεώρησης πιστοποιητικών ιερέων και γιατρών κ.λπ. 

- Η έκδοση αντιγράφων, αποσπασμάτων και βεβαιώσε¬ 
ων από τα Ληξιαρχικά βιβλία, ως και αντιγράφων των δι- 
καιολογητικών σύνταξης των πράξεων που υπάρχουν στο 
αρχείο. 

- Η καταχώρηση στα βιβλία κάθε μεταβολής που επέρ¬ 
χεται στις ληξιαρχικές πράξεις, βάσει δικαστικών αποφά¬ 
σεων, ή αποφάσεων Νομάρχη και εντολών Εισαγγελικής 
Αρχής ή Ειρηνοδίκη. 

- Η επιμέλεια της αποστολής αντιγράφων ή αποσπα¬ 
σμάτων των συντασσομένων πράξεων, μέσα στη νόμιμη 
προθεσμία στους Δήμους και Κοινότητες και άλλες υπη¬ 
ρεσίες, όπως ο νόμος ορίζει, για την ενημέρωση των οι¬ 
κείων Μ. Αρρένων και Δημοτολογίων. 

- Η επιμέλεια της σύνταξης και υποβολής των υπό του 
νόμου οριζομένων στατιστικών και λοιπών στοιχείων στη 
Στατιστική Υπηρεσία. 

- Η διεξαγωγή όλης της γραφικής υπηρεσίας της σχετι- 
ζόμενης με το Ληξιαρχείο. 

- Η επιμέλεια της έκδοσης αντιγράφων ή φωτοαντιγρά¬ 
φων ληξιαρχικών πράξεων άλλων ληξιαρχείων, από τα 
υπάρχοντα κυρωμένα αντίγραφα στο αρχείο του Δήμου 
και η επικύρωση αυτών. 

9. Γραφείο πρωτοκόλλου, δακτυλογράφησης, διεκπε¬ 
ραίωσης και αρχείου. 

- Η επιμέλεια της αυθημερόν πρωτοκόλλησης, ευρετη- 
ρίασης και συσχέτισης όλης της εισερχόμενης αλληλο- 

γραφίας και της αμέσου διανομής αυτής στα αρμόδια 
τμήματα και γραφεία για ενέργεια κατ’ υπόδειξητου προϊ¬ 
σταμένου μετά από σχετικό χαρακτηρισμό. 

- Η τήρηση και φύλαξη του γενικού αρχείου του Δήμου 
και η επιμέλεια για την εκκαθάριση και καταστροφή αυ¬ 
τών που κρίνονται άχρηστα. 

- Η επιμέλεια της γρήγορης διεκπεραίωσης και ταχυ¬ 
δρόμησης των εξερχόμενων εγγράφωντου Δήμου. 

- Η επιμέλεια της δακτυλογράφησης και παραβολής 
όλης της αλληλογραφίας του Δήμου γενικά. 

- Η μέριμνα για την τοιχοκόλληση και κοινοποίηση των δια¬ 
κηρύξεων και λοιπών ανακοινώσεων και κοινοποιήσεων του 
Δήμου, καθώς και διαφόρων άλλων αρχών και υπηρεσιών. 

- Η ταξινόμηση στο αρχείο των εγγράφων των οποίων 
έληξε κάθε ενέργεια και η παρακολούθηση του φακέλου 
αναμενόμενων απαντήσεων ή ενεργειών, υπενθυμίζο¬ 
ντας στα αρμόδια γραφεία τις τυχόν καθυστερήσεις 
ενεργειών. 

- Η τήρηση και φύλαξη των βιβλίων πρωτοκόλλου, διεκ¬ 
περαίωσης και γραφικής ύλης, τη διανομή της οποίας στα 
διάφορα γραφεία και υπηρεσίες του Δήμου επιμελείται. 

- Η φύλαξη των σφραγίδωντου Δήμου. 

- Η χορήγηση στους ενδιαφερομένους εντύπων αιτήσε¬ 
ων απευθυνόμενων προς το Δήμο για χορήγηση πιστο¬ 
ποιητικών κ.λπ. 

10. Γραφείο μηχανοργάνωσης ανάπτυξης ανθρώπινου 
δυναμικού- πληροφορικής. 

- Υποστήριξη του Δήμου και των θυγατρικών φορέων 
του σε θέματα βελτίωσης της οργάνωσης και των διαδι¬ 
κασιών Διοίκησης και Λειτουργίας. 

- Οργάνωση και εκτέλεση προγραμμάτων επιμόρφω¬ 
σης του προσωπικού του Δήμου καθώς και οργάνωση 
προγραμμάτων ενημέρωσης των Αιρετών οργάνων. 

- Φροντίδα για την εγκατάσταση, βελτίωση και σωστή 
λειτουργία του μηχανογραφικού εξοπλισμού του Δήμου 
καθώς και την εποπτεία της συντήρησης των εφαρμογών 
και της προμήθειας ανταλλακτικών των Η/Υ. 

11. Γραφείο αδειών καταστημάτων υγειονομικού ενδια¬ 
φέροντος. 

- Η φροντίδα για την παραλαβή των αιτήσεων και των δι- 
καιολογητικών που απαιτούνται κατά περίπτωση για έκ¬ 
δοση αδειών λειτουργίας καταστημάτων υγειονομικού 
ενδιαφέροντος, μουσικών οργάνων, ψυχαγωγικών παι- 
γνίων, επιχείρησης υπηρεσιών προσφοράς διαδυκτίου, η 
διεξαγωγή ελέγχου επ’ αυτών η εν συνεχεία ενημέρωση 
της Δημοτικής Αρχής και εισήγηση στο ΔΣ για την έκδοση 
των σχετικών αδειών. 

- Μετά τη λήψη της απόφασης του Δημοτικού Συμβου¬ 
λίου μεριμνά για την έκδοση της αδείας, για την χορήγη¬ 
σή της στον δικαιούχο αλλά και για την κοινοποίησή της 
στις συναρμόδιες υπηρεσίες. 

- Φροντίζει και επιμελείται του αρχείου των εκδιδομένων 
αδειών, παρακολουθεί τις προθεσμίες και ημερομηνίες 
λήξεως και εισηγείται στη Δημοτική Αρχή τις τυχόν ενέρ¬ 
γειες για ανάκληση ανανέωση, επανέκδοση κ.λπ. 

12. Γ ραφείο αλλοδαπών 

- Η παραλαβή αιτήσεων μετά των δικαιολογητικών των 
αλλοδαπών, βάσει της κείμενης νομοθεσίας, για την έκ¬ 
δοση και ανανέωση αδειών παραμονής, η εξέταση της 
πληρότητας αυτών και η διαβίβαση στην αρμόδια αρχή. 

- Η τήρηση με ακρίβεια των στοιχείων των αλλοδαπών 
(τηλέφωνα, διευθύνσεις, κλπ) και η ενημέρωση για τυχόν 
μεταβολές. 


- Η ειδοποίηση και παράδοση στους ενδιαφερομένους 
των αποφάσεων της εκδούσας αρχής και των αδειών πα¬ 
ραμονής 

- Η εκτέλεση γενικά όλων των προβλεπόμενων από την 
κείμενη νομοθεσία πράξεων των δήμων που αφορούν 
τους αλλοδαπούς. 

Άρθρο 10 

Αρμοδιότητες Γ ραφείων Οικονομικής Υπηρεσίας 

1. Γ ραφείο Δημοτικών Προσόδων, Περιουσίας και Δια¬ 
χείρισης Υλικού. 

- Η επιμέλεια της βεβαίωσης και έγκαιρης αποστολής 
στο δημοτικό ταμείο των βεβαιωτικών καταλόγων φόρων, 
τελών, δικαιωμάτων και άλλων δημοτικών προσόδων γε¬ 
νικά και η παρακολούθηση της εισπρακτορικής κίνησης 
του ταμείου. 

- Η τήρηση και ενημέρωση του κτηματολογίου όλωντων 
δημοτικών κτημάτων γενικά, καθώς και η ενέργεια κάθε 
εργασίας που σχετίζεται με την κτηματική περιουσία του 
Δήμου και την προστασία και αξιοποίηση αυτής. 

- Η δημιουργία για κάθε ακίνητο του Δήμου ξεχωριστού 
φακέλου στον οποίο να περιλαμβάνονται όλα τα στοιχεία 
που θεμελιώνουν τα επί του ακινήτου δικαιώματα κυριό¬ 
τητας, νομής και κατοχής του Δήμου και η φύλαξη αυτών. 

- Η μέριμνα για την έγκαιρη εκμίσθωση των δημοτικών 
κτημάτων και προσόδων του Δήμου και η κατάρτιση των 
σχεδίων των σχετικών διακηρύξεων των δημοπρασιών, 
καθώς και όλες οι σχετικές ενέργειες διεξαγωγής και κα- 
τακύρωση αυτών. 

- Η επιμέλεια της κατάρτισης και έγκαιρης υπογραφής 
των μισθωτηρίων συμβολαίων και της επίβλεψης για την 
ακριβή τήρηση και εκτέλεση των όρων αυτών από τους 
υπόχρεους μισθωτές. 

- Η συγκέντρωση των τριπλοτύπων αποδεικτικών παρα¬ 
λαβής εισπρακτέων εσόδων και η καταχώρηση αυτών στα 
υπό του νόμου προβλεπόμενα ειδικά βιβλία. 

- Η παρακολούθηση των υπό της ΔΕΗ ενεργού μενών ει¬ 
σπράξεων, τελών καθαριότητας και φωτισμού ΤΑΠ και 
της έγκαιρης απόδοσης αυτών στο ταμείο του Δήμου και 
η έκδοση των σχετικών βεβαιώσεων. 

- Ο έλεγχος των τηρουμένων πρωτοτύπων στοιχείων 
του οίκοθεν βεβαιωμένων και εισπραττομένων εσόδων σε 
αντιπαραβολή με τα υπό του Ταμείου αποστελλόμενα 
αποδεικτικά τριπλοτύπων βεβαίωσης και η ανακοίνωση 
στο Ταμείο τυχόν διαπιστούμενες διαφορές. 

- Η επιμέλεια για την έκδοση αδειών σύνδεσης παροχών 
ύδρευσης ή ατομικών αποχετευτικών δικτύων με τα αντί¬ 
στοιχα κεντρικά δίκτυα του Δήμου, καθώς και άλλη άδεια 
χρήσης έργων, υπηρεσιών ή ακινήτων του Δήμου, με βά¬ 
ση την κείμενη νομοθεσία και των αντίστοιχων κανονιστι¬ 
κών διατάξεων που θεσπίζει το Δ.Σ. 

- Η παρακολούθηση της κίνησης των δημοτικών νεκρο¬ 
ταφείων, η μέριμνα για τη βεβαίωση και είσπραξη των 
αμέσου καταβολής δικαιωμάτων, αυτών και η τήρηση του 
υπάτου νόμου και του ειδικού κανονισμού λειτουργίας. 

- Η παρακολούθηση κάθε πηγής εσόδου του Δήμου και 
η ενέργεια των απαραιτήτων διαδικασιών για την κατά νό¬ 
μο επιβολή βεβαίωση και είσπραξη αυτού. 

- Η μελέτη και εισήγηση μέτρων βελτίωσης και αύξησης 
των εσόδωντου Δήμου, με βάση τις κείμενες διατάξεις,κα¬ 
θώς και η σύνταξη των σχεδίων των ειδικών κανονισμών 
βεβαίωσης και είσπραξης των εσόδων. 

- Η επιμέλεια της σύνταξης και έγκαιρης κοινοποίησης 

αποσπασμάτων των βεβαιωτικών καταλόγων στους οφει¬ 
λέτες. 

- Η επιμέλεια της έκδοσης καταλογιστικών αποφάσεων 
για παρουσιαζόμενα ελλείμματα γενικά και της βεβαίω¬ 
σης ως δημοτικού εσόδου, χρεών που προέρχονται από 
απώλεια ή βλάβη υλικού, με υπαιτιότητα υπολόγων. 

- Η τήρηση και ενημέρωση όλων των υπό του νόμου 
προβλεπομένων βιβλίων εσόδων και περιουσίας, καθώς 
και των ατομικών φακέλων των φορολογουμένων μαζί με 
τις σχετικές καρτέλες, τελών ύδρευσης, φωτιζόμενης 
επιφάνειας ακινήτων και άλλων εσόδων. 

- Η παρακολούθηση των νόμων, διαταγμάτων και εγκυ¬ 
κλίων που αναφέρονται σε θέματα δημοτικών προσόδων. 

- Η επιμέλεια της παραλαβής και προώθησης των προ¬ 
σφυγών που απευθύνουν δια του Δήμου στα Διοικητικά 
Δικαστήρια οι φορολογούμενοι κατά εγγραφών τους 
στους βεβαιωτικούς καταλόγους του αυτού, καθώς και 
κάθε ενέργεια για τον συμβιβαστικό διακανονισμό της 
διαφοράς με απόφαση του δημοτικού συμβουλίου, όπως 
ο νόμος ορίζει. 

- Η παρακολούθηση των υπό του Δημοσίου συνει- 
σπραττομένων δημοτικών φόρων και της έγκαιρης από¬ 
δοσής τους, καθώς και των προστίμων του Κώδικα Οδι¬ 
κής Κυκλοφορίας. 

- Η τήρηση βιβλίων στα οποία θα καταχωρούνται στοι¬ 
χεία των κατόχων γεωργικών μηχανημάτων καθώς και αυ¬ 
τών που χρησιμοποιούν μη φωτιζόμενες αποθήκες και άλ¬ 
λους με στεγασμένους χώρους για εμπορικούς σκοπούς, 
για να είναι ευχερής η σε βάρος τους βεβαίωση αντίστοι¬ 
χων τελών καθαριότητας και φωτισμού. 

- Η εκτέλεση κάθε προπαρασκευαστικής εργασίας που 
αφορά στη διαγραφή βεβαιωθέντων εσόδων, λόγω προ¬ 
φανούς σφάλματος ως προς τη φορολογητέα ύλη ή για 
άλλους νόμιμους λόγους, καθώς και στην επιστροφή 
αχρεωστήτως εισπραχθέντων. 

- Κάθε ενέργεια σχετικά με την εισαγωγή, διαφύλαξη 
και διακίνηση του προμηθευόμενου παντός είδους υλικού 
για τις ανάγκες του Δήμου. 

- Η επιμέλεια της συγκέντρωσης καταγραφής και δια¬ 
φύλαξης αχρήστου υλικού του Δήμου και η εισήγηση και 
ενέργεια των διαδικασιών εκποίησής του. 

- Η τήρηση των σχετικών βιβλίων αποθήκης και υλικού 
και η ενημέρωση αυτών για κάθε εισαγωγή, διάθεση ή εκ¬ 
ποίηση υλικού. 

- Η παραλαβή και φύλαξη του αναλώσιμου υλικού του 
Δήμου, το οποίο διαθέτει στις αρμόδιες υπηρεσίες, βάσει 
εντολών του Δημάρχου ή του Διευθυντή του Δήμου. 

- Η εισήγηση για την καταστροφή του άχρηστου και μη 
εκποιήσιμου υλικού του Δήμου. 

2. Γραφείο Λογιστηρίου και Προμηθειών. 

- Η εφαρμογή και λειτουργία του διπλογραφικού συ¬ 
στήματος. 

- Η κατάρτιση του προϋπολογισμού των εσόδων και 
εξόδων του Δήμου και της επ’αυτού έκθεσης της Δημαρ¬ 
χιακής Επιτροπής, καθώς και η μέριμνα για την έγκαιρη 
υποβολή του στην Περιφέρεια για έλεγχο. 

- Η εποπτεία και παρακολούθηση γενικά της πορείας 
της εκτέλεσης του προϋπολογισμού, η εισήγηση για τις 
αναγκαίες αυξομειώσεις των διαφόρων κονδυλίων και η 
παρακολούθηση του αποθεματικού κεφαλαίου. 

- Η μελέτη και εισήγηση μέτρων βελτίωσης των οικονο¬ 
μικών του Δήμου και περιστολής των άσκοπων δαπανών. 

- Η σύνταξη των μισθοδοτικών καταστάσεων αποδοχών 


του τακτικού, του επίσυμβάσει Ι.Δ. αορίστου ή ορισμένου 
χρόνου προσωπικού του Δήμου, των πρόσκαιρα απασχο- 
λουμένων κ.λπ. και έκδοση των χρηματικών ενταλμάτων 
γενικά, στα οποία μεριμνά να επισυνάπτονται τα από το 
νόμο και των σχετικών υπουργικών αποφάσεων, εγκυ¬ 
κλίων και αποφάσεωντου Ελεγκτικού Συνεδρίου κατά πε¬ 
ρίπτωση οριζόμενα δικαιολογητικά, κανονικά συνταγμέ- 
να και υπογεγραμμένα. 

- Η τήρηση των προβλεπομένων από τις σχετικές διατά¬ 
ξεις λογιστικών βιβλίων (ημερολόγιο, καθολικό εξόδων, 
εκδιδομένων και παραδιδομένων χρηματικών ενταλμά¬ 
των πληρωμής, ανειλημμένων υποχρεώσεων κ.λπ.). 

- Η τήρηση φακέλων δαπανών κατά Κωδικό Αριθμό, 
στους οποίους τοποθετούνται τα στελέχη των εκδιδομέ- 
νων χρηματικών ενταλμάτων με αντίγραφα των σχετικών 
δικαιολογητικών και λοιπών παραστατικών στοιχείων κά¬ 
θε δαπάνης. 

- Ο έλεγχος των απολογιστικών πινάκων που καταρτίζει 
ο ταμίας του Δήμου και η προώθηση των διαδικασιών 
προελέγχου και έγκρισης του απολογισμού από τα αρμό¬ 
δια συλλογικά όργανα του Δήμου, καθώς και η μέριμνα 
για την έγκαιρη υποβολή των απολογιστικών στοιχείων 
κάθε χρήσης στο Ελεγκτικό Συνέδριο. 

- Η μέριμνα για την έγκαιρη αγορά των ενσήμων για 
τους εργαζομένους στο Δήμο οι οποίοι είναι ασφαλισμέ¬ 
νοι στο Ι.Κ.Α. καθώς και η τήρηση και ενημέρωση των σχε¬ 
τικών βιβλίων (μισθολόγιο-αγοράς ενσήμων κ.λπ.). 

- Η παρακολούθηση της κανονικής ασφάλισης των οχη¬ 
μάτων του Δήμου και η τήρηση σχετικού φακέλου για κά¬ 
θε όχημα. Η τήρηση και υποχρέωση των απαραιτήτων βι¬ 
βλίων κίνησης, επισκευών και προμήθειας ανταλλακτικών 
των οχημάτων του Δήμου καθώς και η έκδοση των σχετι¬ 
κών εντολών κίνησης αυτών. Η τήρηση βιβλίου καυσίμων 
και η παρακολούθηση διάθεσης αυτών στα διάφορα οχή¬ 
ματα του Δήμου. 

- Η τήρηση και τακτική ενημέρωση ειδικού μητρώου μι¬ 
σθολογίου για το απασχολούμενο στο Δήμο προσωπικό 
για αντιμετώπιση πρόσκαιρων και επειγουσών αναγκών, 
έργων με αυτεπιστασία κ.λ.π και η χορήγηση απ’αυτό τυ¬ 
χόν ζητουμένων βεβαιώσεων για το χρόνο απασχόλησης 
και την εργασιακή σχέση. 

- Η διαχείριση όλων των πιστώσεων του προϋπολογι¬ 
σμού πλην έργων και η εκκαθάριση όλων των δαπανών 
του Δήμου. 

-Η σύνταξη των όρων διακήρυξης και υποχρεώσεων για 
κάθε προμήθεια που θέλει να κάνει ο Δήμος με τακτικό ή 
πρόχειρο διαγωνισμό, εκτός από εκείνες που προορίζο¬ 
νται για εκτέλεση δημοτικών έργων. 

- Η διενέργειατωντακτικών και πρόχειρων διαγωνισμών 
και η μέριμνα για την προμήθεια από το Δήμο απ’ευθείας 
(χωρίς διαγωνισμό) κάθε είδους υλικών, καθώς και η πα¬ 
ρακολούθηση της κανονικής εκτέλεσης κάθε προμήθειας 
που δεν αφορά έργα. 

- Η σύνταξη και η μέριμνα υπογραφής από την αρμόδια 
επιτροπή των πρωτοκόλλων και λοιπών γενικά δικαιολο- 
γητικών παραλαβής των διαφόρων υλικών. 

- Η συγκέντρωση στατιστικών πληροφοριών και στοι¬ 
χείων χρησίμων για τις προβλέψεις του προϋπολογισμού 
και αναφερομένων γενικά σε οικονομικά ζητήματα του 
Δήμου. 

- Η μελέτη και εφαρμογή των νόμων, διαταγμάτων, απο¬ 
φάσεων και εγκυκλίων αναφορικά με την οικονομική διοί¬ 
κηση και διαχείριση των Ο.Τ.Α. 

3. Γραφείο Δημοτικού Ταμείου. 

Στην αρμοδιότητα του ειδικού ταμείου του Δήμου, το 
οποίο τελεί υπό την άμεση εποπτεία των αρμοδίων οργά¬ 
νων του Δήμου και διεξάγει την ταμειακή υπηρεσία του 
Δήμου και των ΝΠΔΔ αυτού με προσωπική ευθύνη του τα¬ 
μία και των εισπρακτορικών οργάνων, στους οποίους με 
απόφαση του Δημάρχου ανατίθενται τα καθήκοντα αυτά, 
ανήκουν: 

- Η ενέργεια της ταμειακής υπηρεσίας, σύμφωνα με όσα 
ορίζουν οι σχετικές διατάξεις του Δ.Κ.Κ. του ισχύοντος 
Διατάγματος "περί οικονομικής διοικήσεως και λογιστι¬ 
κού των Δήμων και Κοινοτήτων" και άλλων νόμων, διαταγ¬ 
μάτων, αποφάσεων, γεν. διαταγών και εγκυκλίων των αρ¬ 
μοδίων Υπουργείων. 

- Η επιμέλεια με προσωπική ευθύνη και διεύθυνση του 
δημοτικού ταμία και σύμφωνα πάντοτε με τις σχετικές 
διατάξεις νόμων, διαταγμάτων κ.λπ. κανονικής και έγκαι¬ 
ρης είσπραξης των δημοτικών εσόδων, των οποίων η βε¬ 
βαίωση και είσπραξη έχει ανατεθεί στο Δήμο. 

- Η εποπτεία όλων των οργάνων που είναι εντεταλμένα 
για την είσπραξη των δημοτικών εσόδων και ο τακτικός 
έλεγχος της διαχείρισης αυτών, σύμφωνα με τους ορι¬ 
σμούς των Νόμων για την είσπραξη των δημοσίων εσόδων. 

- Η ευθύνη για τον έλεγχο και τη διαφύλαξη των τίτλων 
των εισπρακτέων εσόδων του Δήμου και τη μέσα στις νό¬ 
μιμες προθεσμίες έκδοση τωντριπλοτύπων αποδεικτικών 
παραλαβής εισπρακτέων και την αποστολή των παραρ¬ 
τημάτων αυτών στην υπηρεσία που έχει δώσει την εντολή 
βεβαίωσης των εσόδων. 

- Η επιμέλεια της τήρησης και διαφύλαξης, με προσω¬ 
πική ευθύνη του ταμία, του ταμείου, των βιβλίων και γενι¬ 
κά όλων των τίτλων. 

- Η ευθύνη για την έγκαιρη λήψη και άσκηση όλων των 
επιτρεπομένων από τους νόμους περί είσπραξης των δη¬ 
μοσίων εσόδων αναγκαστικών μέτρων κατά των οφειλε¬ 
τών του Δήμου, καθώς και για κάθε μέτρα περιφρούρη¬ 
σης των συμφερόντων του Δήμου. Για κάθε σχετική πα¬ 
ράλειψη ή αμέλεια ευθύνεται στο ακέραιο ο δημοτικός 
ταμίας. 

- Η ευθύνη για την παραλαβή, φύλαξη και τήρηση των 
διαφόρων παρακαταθηκών και εγγυήσεων. Είναι ο δημο¬ 
τικός ταμίας θεματοφύλακας όλης της σε μετρητά, χρεό¬ 
γραφα και οποιασδήποτε κινητής αξίας περιουσίας του 
Δήμου. 

- Η ευθύνη για την είσπραξη κατά την ενέργεια των πλη¬ 
ρωμών των υπέρ τρίτων κρατήσεων που προβλέπονται 
από τις οικείες διατάξεις, καθώς και για την έγκαιρη κα¬ 
τάθεση αυτών στα οικεία ταμεία. 

- Η παραλαβή των χρηματικών ενταλμάτων πληρωμής 
που εκδίδει το Λογιστήριο του Δήμου και η ενέργεια με 
προσωπική του ευθύνη, του ελέγχου και της εξόφλησης 
αυτών, σύμφωνα με τις σχετικές διατάξεις μέσα στα όρια 
των εγκεκριμένων νόμιμα πιστώσεων, ευθυνόμενος για 
τις καθ’υπέρβαση του προϋπολογισμού γενόμενες τυχόν 
πληρωμές. 

- Η παρακολούθηση της ακριβούς εκτέλεσης των μι¬ 
σθωτικών συμβάσεων του Δήμου. 

- Η ευθύνη για την κανονική τήρηση των λογιστικών και 
διαχειριστικών βιβλίων, υποχρεωτικών και βοηθητικών, 
όπως αυτά καθορίζονται από τα άρθρα 63 και 70 του από 
17.5.1979 Β. Δ/τος και από το άρθρο 6του 542/65 Β.Δ. "πε¬ 
ρί των τηρητέων υπό των Δήμων και Κοινοτήτων βιβλίων 
και του τύπου αυτών". 


- Η ευθύνη για την εξασφάλιση, όπως ο νόμος ορίζει, 
των απαραιτήτων χρηματικών κονδυλίων για την απρό¬ 
σκοπτη μισθοδοσία του προσωπικού του Δήμου. 

- Στην ευθύνη του ταμία ανάγεται επίσης η σύμφωνα με 
τις σχετικές διατάξεις κατάρτιση και υποβολή αρμοδίως 
μηνιαίως ή τριμηνιαίων και ετησίων λογαριασμών της δια¬ 
χείρισης των εσόδων και εξόδωντου Δήμου και των ΝΠΔΔ 
αυτού και η συγκέντρωση και υποβολή μέσα στις τακτές 
προθεσμίες των απολογιστικών στοιχείων στο Δήμαρχο 
για τα περαιτέρω. 

- Η διεξαγωγή της αλληλογραφίας που αφορά στην 
υπηρεσία του Ειδικού Ταμείου του Δήμου. 

Άρθρο 11 

Αρμοδιότητες Τμήματος Τεχνικής Υπηρεσίας 

Στην αρμοδιότητα του Προϊσταμένου Τμήματος Τεχνι¬ 
κών Υπηρεσιών του Δήμου εκτός από τις κατά το άρθρο 7 
γενικότερες αρμοδιότητες, ανήκουν τα ακόλουθα: 

- Η φροντίδα για την καλή λειτουργία και τη συντήρηση 
όλων των δημοτικών έργων και εγκαταστάσεων (ύδρευ¬ 
σης, αποχέτευσης, οδοποιίας, κήπων, αλσών, παιδικών 
χαρών, νεκροταφείων, καθαριότητας, φωτισμού, δημοτι¬ 
κώνχώρων κλπ.). 

- Η συγκέντρωση και επεξεργασία στοιχείων χρησίμων 
για την κατάρτιση του προγράμματος εκτελεστέων έρ¬ 
γων και προμηθειών και η μέριμνα για την έγκαιρη κατάρ¬ 
τισή τους και υποβολή για έγκριση. 

- Ο έλεγχος και θεώρηση μελετών, συγκριτικών πινά¬ 
κων, πιστοποιήσεων και άλλων στοιχείων εκτέλεσης δη¬ 
μοτικών έργων, σύμφωνα με όσα ορίζουν οι σχετικές 
διατάξεις περί εκτέλεσης έργων και προμηθειών του 
Ο.Τ.Α. 

-Η διαχείριση τωνπιστώσεωντου προϋπολογισμού, που 
προορίζονται για την εκτέλεση έργων. Η παρακολούθηση 
και εφαρμογή της νομοθεσίας που διέπει τις τεχνικές υπη¬ 
ρεσίες γενικά, καθώς και αυτής που αφορά στην εκτέλεση 
έργων και προμηθειών των Ο.Τ.Α. 

-Κάθε άλλο τεχνικό θέμα που δεν ανήκει σε άλλη υπη¬ 
ρεσία του Δήμου. 

Άρθρο 12 

Αρμοδιότητες Γ ραφείων Τεχνικής Υπηρεσίας 

Γραφείο Μελετών, Προγραμματισμού και Εκτέλεσης 
Έργων 

- Η σύνταξη, σύμφωνα με τις ισχύουσες διατάξεις, των 
μελετών όλων των Δημοτικών έργων, προμηθειών και με¬ 
ταφορών, εκτός από αυτές που ανάγονται στην αρμοδιό¬ 
τητα άλλων ειδικοτήτων, οι οποίες θα συντάσσονται από 
την Τ.Υ.Δ.Κ. ή θ’ ανατίθενται σε μελετητικά γραφεία. 

- Η σύνταξη των σχεδίων των διακηρύξεων εκτέλεσης 
όλων των έργων και προμηθειών και των σχετικών συγ¬ 
γραφών υποχρεώσεων καθώς καιτων όρων ανάθεσης με¬ 
λετών σε ιδιώτες τεχνικούς, υπό την επίβλεψη του γρα¬ 
φείου τούτου ή άλλων υπηρεσιών της Περιφέρειας. 

- Η ευθύνη για την επίβλεψη της εκτέλεσης των δημοτι¬ 
κών έργων που εκτελούνται με εργολαβίες, όσον αφορά 
στην ακριβή εφαρμογή των όρωντων συμβάσεων καιτων 
τεχνικών κανόνων και προδιαγραφών, καθώς και την τή¬ 
ρηση των προθεσμιών και λοιπών όρων των συγγραφών 
υποχρεώσεων. 

- Η μέριμνα για τη δοκιμασία και παραλαβή των έργων. 

- Ο προγραμματισμός της σειράς εκτέλεσης των έργων 
και προμηθειών με βάση το ισχύον τεχνικό πρόγραμμα 

εκτελεστέων έργων του Δήμου, των εγκεκριμένων πιστώ¬ 
σεων και της οικονομικής ευχέρειας του Δήμου. 

- Η επίβλεψη, καθοδήγηση και συντονισμός των συνερ¬ 
γείων που απασχολούνται με την εκτέλεση έργων με αυ¬ 
τεπιστασία ή με την συντήρηση και επισκευή δημοτικών 
έργων και κτιρίων. 

- Η μέριμνα για την έγκαιρη προμήθεια των αναγκαιού- 
ντων υλικών για τα εκτελούμενα με αυτεπιστασία ή με ερ¬ 
γολαβία έργα, ώστε να μην σημειώνεται καθυστέρηση. 

- Η μέριμνα για την συνεχή συντήρηση και καλή λει¬ 
τουργία όλων των εκτελεσθέντων έργων. 

- Η μέριμνα για την έγκαιρη σύνταξη και υπογραφή των 
οικείων συμφωνητικών εκτέλεσης έργων και προμηθειών, 
η κοινοποίηση αντιγράφων τούτων στην Περιφέρεια και η 
εγκατάσταση των αναδοχών. 

- Η τήρηση για κάθε εκτελούμενο έργο ξεχωριστού φα¬ 
κέλου. 

- Η φροντίδα για τη σύσταση των επιτροπών παραλαβής 
έργων και προμηθειών. 

- Η τήρηση ημερολογίου των απασχολουμένων ημερο¬ 
μισθίων, εργατοτεχνιτών στα συνεργεία των εκτελουμέ- 
νων έργων με αυτεπιστασία, καθώς και των χρησιμοποι- 
ουμένων διαφόρων ιδιωτικών μηχανημάτων και η προ¬ 
σκόμιση των στοιχείων αυτών στο γραφείο Λογιστηρίου, 
για την έκδοση των σχετικών χρηματικών ενταλμάτων 
πληρωμής των δικαιούχων, αφού προηγουμένως θεωρη¬ 
θούν από τον Προϊστάμενο του Τμήματος Τεχνικών Υπη¬ 
ρεσιών. 

- Η επιμέλεια της έγκαιρης και κανονικής παραλαβής 
των πάσης φύσεως υλικών των εκτελουμένων έργων μέ¬ 
σω των οικείων επιτροπών παραλαβής, καθώς και η συ¬ 
γκέντρωση των σχετικών δικαιολογητικών που θα χρεια¬ 
στούν για την έκδοση των χρη ματικών ενταλμάτων από το 
Λογιστήριο (τιμολόγια, δελτίο παροχής υπηρεσιών, φορ¬ 
τωτικές, πρωτόκολλο παραλαβής, βεβαιώσεις καλής 
εκτέλεσης κλπ). 

- Η επιμέλεια της εφαρμογής του σχεδίου πόλεως, των 
τροποποιήσεων ή επεκτάσεων αυτού, της σύνταξης πρά¬ 
ξεων προσκύρωσης, τακτοποίησης και αναλογισμού από 
το αρμόδιο Τμήμα Πολεοδομίας της Περιφέρειας, της με¬ 
λέτης και εισήγησης κάθε θέματος που αφορά στην οικι¬ 
στική και πολεοδομική ανάπτυξη των διαμερισμάτων, 
στην προστασία του περιβάλλοντος και στην αισθητική 
εμφάνιση αυτής, και γενικά κάθε ενέργειας και εργασίας 
που έχει σχέση με το ρυμοτομούμενο σχέδιο. 

- Η μέριμνα για τον καθαρισμό του πλάτους των πεζο¬ 
δρομίων οδών και πλατειών και η εφαρμογή των σχετικών 
αποφάσεων του Δήμου όσον αφορά τον τρόπο κατα¬ 
σκευής αυτών από τις παρόδιους. 

- Η μέριμνα για τη φύλαξη των κτηματολογικών πινάκων 
και διαγραμμάτων των οριστικών διανομών και του αγρο¬ 
κτήματος των διαμερισμάτων του Δήμου και η χορήγηση 
στους ενδιαφερομένους κάθε δυνατής πληροφόρησης 
αλλά και βεβαίωσης όσον αφορά στη θέση, στις διαστά¬ 
σεις και τα όρια των κτημάτων τους. Έχει την ευθύνη για 
την σύνταξη του ενιαίου κτηματολογίου του Δήμου. 

- Η φροντίδα της οδοσήμανσης των διαμερισμάτων με 
βάση τις σχετικές αστυνομικές και λοιπές διατάξεις ρύθμι¬ 
σης της κυκλοφορίας και στάθμευσης των οχημάτων, κα¬ 
θώς και κάθε εργασία ονοματοθεσίας οδών και πλατειών. 

- Η επιμέλεια της τήρησης και διαφύλαξης σε τάξη των 
διαγραμμάτων και του τεχνικού αρχείου, της ενημέρω¬ 
σης του κτηματολογίου, της σύνταξης διαγραμμάτων για 


κάθε ακίνητο του Δήμου και της χορήγησης βεβαιώσεων 
τεχνικού περιεχομένου. 

- Η επιμέλεια επίσης της τήρησης ειδικού αρχείου σχε¬ 
δίων και των χαρτών των διαμερισμάτων, όπου σημειώνε¬ 
ται κάθε τεχνική ενέργεια και εργασία, καθώς και υπόγεια 
δίκτυα δημοτικών έργων. 

- Η παρακολούθηση και ο έλεγχος της κανονικής λει¬ 
τουργίας των υδραυλικών μηχανολογικών κ.λπ. εγκατα¬ 
στάσεων των αντλιοστασίων και ολοκλήρου γενικά του 
συστήματος ύδρευσης και άρδευσης, καθώς και του πά¬ 
σης φύσεως λοιπού μηχανολογικού εξοπλισμού του Δή¬ 
μου και η επίβλεψη και καθοδήγηση του προσωπικού του 
Δήμου που ασχολείται με την συντήρηση και επίβλεψη 
αυτού. 

- Η επιμέλεια της επισκευής και συντήρησης των αυτο- 
κινήτωντου Δήμου. 

- Η μέριμνα για την λειτουργία του δικτύου αποχέτευ¬ 
σης και του βιολογικού καθαρισμού του δήμου, η συντή¬ 
ρηση, ο καθαρισμός και η απολύμανση αυτού και η εισή¬ 
γηση για βελτιώσεις, επεκτάσεις και συμπληρώσεις του 
δικτύου. Η επιτήρηση της κανονικής και έντεχνης σύνδε¬ 
σης αναμονών από ιδιώτες με βάση τις χορηγούμενες 
άδειες από το γραφείο προσόδωντου Δήμου. 

- Η επιμέλεια της ανάπτυξης του πρασίνου, της αναδά¬ 
σωσης σε συνεργασία με τις δασικές υπηρεσίες, της δια¬ 
μόρφωσης, διαρρύθμισης, ανακαίνισης, εξωράίσμού και 
συντήρησης των δημοτικών πάρκων, κήπων, παιδικών χα¬ 
ρών, δενδροστοιχιών και η καθοδήγηση των εργατοτεχνι- 
τώντης αρμόδιας υπηρεσίας. 

- Η επιμέλεια της προστασίας συντήρησης και επισκευ¬ 
ής κάθε δημοτικού κτιρίου. 

- Η μέριμνα για την κατάρτιση και τήρηση προγράμμα¬ 
τος συλλογής και αποκομιδής των απορριμμάτων της πό¬ 
λης, του καταβρέγματος των δρόμων,της μελέτης και επί¬ 
βλεψης του τρόπου διάθεσης των απορριμμάτων καθώς 
και η εισήγηση για τον εφοδιασμό της υπηρεσίας καθα¬ 
ριότητας μετά αναγκαιούντα μέσα και εξοπλισμό για την 
ευρυθμότερη και σύμφωνα με τους κανόνες υγιεινής λει¬ 
τουργίας αυτής. 

- Η μέριμνα για την καλή λειτουργία του φωτισμού οδών 
και πλατειών και κοινοχρήστων χώρων, η μελέτη και η ει¬ 
σήγηση τα τυχόν παραλλαγών του δικτύου ηλεκτρισμού 
και ενημέρωση της ΔΕΗ για τυχόν βλάβη του δικτύου 
Φ.Ο.Π. ή φωτιστικών σωμάτων αυτού. 

- Η επιμέλεια συντήρησης των δημοτικών φωτιστικών 
σωμάτων και δικτύων φωτισμού κοινοχρήστων χώρων κα¬ 
θώς και η φροντίδα για τον εορταστικό φωτισμό της πό¬ 
λης. 

2.Γραφείο Αγροτικής ανάπτυξης, Κήπων, δενδροστοι- 
χιών και Παιδικών Χαρών. 

- Αγροτική Ανάπτυξη. Επεξεργασία προτάσεων προς 
τις αρμόδιες υπηρεσίες για την εκπόνηση μελετών τη σύ¬ 
νταξη σχεδίων και την υλοποίηση προγραμμάτων για την 
αγροτική ανάπτυξη της περιοχής του Δήμου. 

- Παροχή συμβουλευτικών υπηρεσιών, ενημέρωση και 
πληροφόρηση των αγροτών σε θέματα γεωπονίας 

- Υποστήριξη της συμμετοχής του Δήμου στην κατάρτι¬ 
ση των Νομαρχιακών προγραμμάτων Αγροτικής Ανάπτυ¬ 
ξης και παρακολούθηση των εφαρμοζόμενων μέτρων 

- Συνεργασία με τα αρμόδια τμήματα της Ν.Α και συμ¬ 
μετοχή σε προγράμματα ενημέρωσης για την ανάπτυξη 
νέων βιολογικών καλλιεργειών, την εφαρμογή προγραμ¬ 
μάτων αναδιάρθρωσης, την προστασία των περιοχώντης 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


18321 


υψηλής παραγωγικότητας και την ορθολογική αξιοποίη¬ 
ση βοσκοτόπων. 

- Συμμετοχή στα προγράμματα της Ν.Ατης περιφέρει¬ 
ας και του κράτους για την ισόρροπη ανάπτυξη της γε¬ 
ωργικής βιομηχανίας την ενημέρωση για την τήρηση των 
περιβαλλοντικών όρων λειτουργίας Εντοπισμός ελλείψε¬ 
ων αγροτικής οδοποιίας και των άλλων έργων υποδομής 
και υποβολή προτάσεων στις αρμόδιες υπηρεσίες του 
Νομού και της Περιφέρειας. 

- Η επιμέλεια και η διαχείριση των διαδικασιών που σχε¬ 
τίζονται με αποζημιώσεις και επιδοτήσεις του Υπουργεί¬ 
ου Γεωργίας, της Δ/νσης Αγροτικής Ανάπτυξης του Νο¬ 
μού και κάθε άλλης υπηρεσίας ή φορέα που επιδοτεί το 
αγροτικό δυναμικό. (Ενημέρωση των αγροτών, διεκπε¬ 
ραίωση της αλληλογραφίας, συγκέντρωση των αιτήσε¬ 
ων, δηλώσεων κ.λπ.). 

- Η επιμέλεια της συγκέντρωσης στοιχείων και τήρησης 
μητρώου των εκτρεφόμενων μικρών και μεγάλων ζώων 
από τους δημότες η έκδοση από αυτό πιστοποιητικών κυ¬ 
ριότητας. 

- Η επιμέλεια της συγκέντρωσης των αιτήσεων και λοι¬ 
πών δικαιολογητικών των κατοίκων αναφορικά με τις εξι- 
σωτικές αποζημιώσεις και λοιπές επιδοτήσεις και ενισχύ¬ 
σεις της γεωργικής παραγωγής και της κτηνοτροφίας και 
η προώθησή τους στις αρμόδιες επιτροπές και υπηρεσίες 
για τα περαιτέρω. 

- Η επιμέλεια της φύλαξης, συντήρησης, καθαριότητας, 
ανανέωσης και βελτίωσης του πρασίνου των δημοτικών 
πάρκων, αλσών, δενδροστοιχιών και παιδικών χαρών και 
αθλητικών χώρων. 

- Η επιμέλεια συντήρησης και επισκευής των εγκατα¬ 
στάσεων που υπάρχουν στους ανωτέρω χώρους. 

- Η επιμέλεια για την βελτίωση του πρασίνου της πόλης 
γενικά, η δημιουργία φυτωρίων ανθών για συνεχή ανανέ¬ 
ωση και η επίκαιρη φύτευση δενδρυλλίων και φυτών. 

- Η ευθύνη για την καλή και ασφαλή λειτουργία των ορ¬ 
γάνων των παιδικών χαρών και των εγκαταστάσεων και η 
ενημέρωση του αρμοδίου γραφείου για κάθε φθορά ή 
βλάβη. 

- Η μέριμνα για την καλλιέργεια, άρδευση και κανονική 
λίπανση του πρασίνου των πάρκων, παιδικών χαρών δη¬ 
μοτικών σταδίων γηπέδων κ.λπ. 

- Η έκδοση πιστοποιητικών ιδιοκτησίας αγροτεμαχίων, 
ελαιοκτημάτων, βεβαιώσεων λαϊκών αγορών. 

- Η συγκέντρωση στοιχείων για τη συμπλήρωση των 
σχετικών δελτίων γεωργικής και κτηνοτροφικής παραγω¬ 
γής κ.λπ. της Στατιστικής Υπηρεσίας. 

3.Υπηρεσία καθαριότητας, καταβρέγματος και ελέγχου 
ηλεκτροφωτισμού. 

- Η επιμέλεια της καθαριότητας των οδών και πλατειών 
των διαμερισμάτων και γενικά όλων των κοινοχρήστων 
χώρων εντός και εκτός σχεδίου, καθώς και η περισυλλο¬ 
γή και αποκομιδή των απορριμμάτων των οικιών και κατα¬ 
στημάτων, σύμφωνα με το σχετικό πρόγραμμα που εκδί- 
δεται από τον Δήμαρχο. 

- Η καθαριότητα, συντήρηση και τακτική απολύμανση 
των κοινοχρήστων αφοδευτηρίων του Δήμου. 

- Η επιμέλεια του αμέσου καθαρισμού του χώρου όπου 
τελείται η λαϊκή αγορά και η απολύμανση αυτού, καθώς 
και άλλων κοινοχρήστων χώρων για την αποφυγή δημι¬ 
ουργίας εστιών μόλυνσης. 

- Το κατάβρεγμα και πλύσιμο των κεντρικών δρόμων 
των διαμερισμάτων στους θερινούς μήνες. 


- Η μέριμνα για την συντήρηση και καλή λειτουργία των 
αυτοκινήτων της υπηρεσίας αυτής. 

- Η παρακολούθηση της κατάστασης των οδών, πλατει¬ 
ών και λοιπών κοινοχρήστων χώρων από πλευράς καθα¬ 
ριότητας, βλαβών, κακής χρήσης κ.λπ. και η σχετική ενη¬ 
μέρωση του Προϊσταμένου του Τμήματος Τεχνικών Υπη¬ 
ρεσιών του Δήμου για τα περαιτέρω. 

- Η μέριμνα για τον κανονικό φωτισμό των οδών, πλατει¬ 
ών και κοινοχρήστων χώρων, η τήρηση ειδικού βιβλίου 
αντικαθισταμένων ηλεκτρικών λαμπτήρων και η ενημέρω¬ 
ση του αρμοδίου γραφείου για τις βλάβες σε φωτιστικά 
σώματα, για την εν συνεχεία έγγραφη ενημέρωση της 
Δ.Ε.Η. 

4. Υπηρεσία ύδρευσης - αποχέτευσης - επεξεργασίας 
λυμάτων. 

- Η μέριμνα για τη συντήρηση, επισκευή και καλή λει¬ 
τουργία των δικτύων ύδρευσηςτων διαμερισμάτων (εσω¬ 
τερικών και εξωτερικών) των αντλιοστασίων, δεξαμενών 
και λοιπών εγκαταστάσεων. 

- Η μέριμνα για τη συνεχή υδροδότηση όλων των διαμε¬ 
ρισμάτων καθ’ όλο το 24ωρο, καθώς και η κανονική και 
ανελλιπής χλωρίωση του παρεχόμενου από τα δημοτικά 
αντλιοστάσια νερού. 

- Η επιμέλεια της καθαριότητας των δεξαμενών των 
αντλιοστασίων και των χώρων γύρω απ’αυτά προς απο¬ 
φυγή μόλυνσης των νερών. 

- Η παρακολούθηση της συνεχούς υδροδότησης των 
ποτιστρών που υπάρχουν στους βοσκότοπους. 

- Η μέριμνα για την γρήγορη επισκευή βλαβών στα κε¬ 
ντρικά δίκτυα καθώς και στις ιδιωτικές παροχές, εφόσον 
οι υδρολήπτες ειδοποιούμενοι έγγραφα από την υπηρε¬ 
σία του Δήμου αμελήσουν να επισκευάσουν τις βλάβες 
αυτών. 

- Η παρακολούθηση της κανονικής και έντεχνης κατα¬ 
σκευής ιδιωτικών παροχετεύσεων με βάση τις εκδιδόμε- 
νες άδειες από το γραφείο Προσόδων του Δήμου ή η κα¬ 
τασκευή αυτών από τεχνικούς του Δήμου, εφόσον ζητη¬ 
θεί από τους ενδιαφερομένους, σύμφωνα με τις 
λεπτομέρειες που καθορίζονται με τις σχετικές επ’αυτού 
κανονιστικές αποφάσεις του δημοτικού συμβουλίου. 

- Η μέριμνα του συνεχούς ελέγχου της λειτουργίας των 
υδρομέτρων των υδροληπτών και η παρακολούθηση και 
εξακρίβωση τυχόν, λαθροϋδροληψιών. 

- Η κατασκευή μικροεπεκτάσεων και η αντικατάσταση 
φθαρμένων δικτύων ύδρευσης. 

- Η μέριμνα τήρησης και εφαρμογής του ειδικού κανονι¬ 
σμού λειτουργίας της Υπηρεσίας ύδρευσης του Δήμου. 

5. Υπηρεσία άρδευσης. 

- Η μέριμνα για την συντήρηση, επισκευή και καλή λει¬ 
τουργία των δικτύων άρδευσης των αντλιοστασίων, δε¬ 
ξαμενών και λοιπών εγκαταστάσεων. 

- Η μέριμνα για την γρήγορη επισκευή βλαβών στα δί¬ 
κτυα. 

- Η παρακολούθηση των σχετικών επ’αυτού κανονιστι¬ 
κών αποφάσεων του δημοτικού συμβουλίου. 

- Η μέριμνα του συνεχούς ελέγχου της λειτουργίας των 
συστημάτων άρδευσης και η παρακολούθηση και εξακρί¬ 
βωση τυχόν, λαθροϋδροληψιών. 

- Η κατασκευή μικροεπεκτάσεων και η αντικατάσταση 
φθαρμένων δικτύων. 

- Η μέριμνα τήρησης και εφαρμογής των ειδικών κανο¬ 
νισμών λειτουργίας της Υπηρεσίας άρδευσης των διαμε¬ 
ρισμάτων του Δήμου. 

6. Υπηρεσία Μηχανημάτων τεχνικών έργων. 

- Η επιμέλεια της τήρησης του μητρώου οχημάτων και 
μηχανημάτων 

- Η μέριμνα για την συντήρηση και καλή λειτουργία των 
μηχανημάτων και αυτοκινήτων της υπηρεσίας αυτής. 

- Η προστασία και φύλαξη των μηχανημάτων, οχημάτων 
και εξαρτημάτων αυτών και εργαλείων της υπηρεσίας. 

- Η λήψη των απαραιτήτων μέτρων και η απαιτούμενη 
σηματοδότηση των χώρων εκτέλεσης έργων από το Δή¬ 
μο σε τρόπο ώστε να παρέχεται προστασία της κυκλο¬ 
φορίας πεζών και οχημάτων για την αποφυγή ατυχημά¬ 
των. 

- Ο χειριστής μηχανημάτων έργων, που θα είναι κάτο¬ 
χος και επαγγελματικής άδειας οδηγού αυτοκινήτου, πέ¬ 
ρα από τα παραπάνω καθήκοντάτου και από αυτά που θα 
προβλέπονται από τον Ειδικό Κανονισμό λειτουργίας της 
υπηρεσίας μηχ/των τεχνικών έργων, υποχρεούται να ανα¬ 
πληρώνει τους τακτικούς οδηγούς αυτοκινήτων του Δή¬ 
μου στα καθήκοντά τους (οδήγηση αυτ/των καθαριότη¬ 
τας και καταβρεκτικού πυροσβεστικού οχήματος κ.λπ.) 
όταν αυτοί απουσιάζουν. 

7. Γραφείο διευκολύνσεων Ατόμων με Αναπηρίες. 

Η λήψη όλων των αναγκαίων μέτρων για την βελτίωση 
της ποιότητας των υπηρεσιών, της εξασφάλισης της προ- 
σβασιμότητας, της κωδικοποίησης του δικαίου και της 
πρόσβασης όλωντωνπολιτώνσ’αυτό, της ανάπτυξηςτων 
προσβάσιμων κέντρων πληροφόρησης καιτων λοιπών δι¬ 
ευκολύνσεων και της ενημέρωσης και ευαισθητοποίησης 
όλων προκειμένου να ενισχυθεί η κατανόηση των ανα¬ 
γκών και των δικαιωμάτων των Ατόμων με Αναπηρία, η 
προώθηση και παρακολούθηση των πόσης φύσεως ενερ¬ 
γειών. 

Άρθρο 13 

Αρμοδιότητες Ειδικών Υπηρεσιών του Δήμου 

1. Υπηρεσία προστασίας-διαχείρισης και φύλαξης δα¬ 
σών. 

- Επεξεργασία προτάσεων προς τις αρμόδιες υπηρε¬ 
σίες για την προστασία και διαχείριση δασικών περιοχών 
του Δήμου. 

- Σε συνεργασία με την τεχνική υπηρεσία διατύπωση 
προτάσεων μελέτης και εκτέλεσης έργων υποδομής (π.χ 
δασικής οδοποιίας, κτιρίων, διευθέτησης δασικών χει- 
μάρρων, κατασκευής υδατοδεξαμενών, κατασκευή, κα¬ 
τασκευή σημείων υδροληψίας για πυροσβεστικά οχήμα¬ 
τα, υποδομών βοσκοτόπων, χώρων αναψυχής, 

αντιπυριτικών ζωνών κ.λπ.). 

- Διατύπωση προτάσεων στο δασαρχείο ή στο Τμήμα 
Αναδασώσεων του Υπουργείου Γεωργίας για την αναδά¬ 
σωση περιοχών. 

- Συμμετοχή του Δήμου στην οργάνωση της πυροπρο¬ 
στασίας των δασών. 

- Υποβολή προτάσεων στην Ε.Ε. και στο Υπουργείο Γ ε¬ 
ωργίας για χρηματοδότηση ενεργειών προστασίας αξιο¬ 
ποίησης δασών και ανάπτυξης ορεινών και μειονεκτικών 
περιοχών. 

2. Υπηρεσία δημοτικών νεκροταφείων. 

- Η επιμέλεια της καθαριότητας, ευπρεπισμού και καλ¬ 
λιέργειας του πρασίνου των δημοτικών νεκροταφείων και 
του χώρου της αίθουσας τελετών. 

- Η επιμέλεια της συντήρησης και καλής λειτουργίας 
της χειροκίνητης νεκροφόρας. 

- Η φροντίδα για την καθαριότητα και συντήρηση του 


οστεοφυλακίου και των λοιπών κτιριακών εγκαταστάσε¬ 
ων των νεκροταφείων. 

- Η μέριμνα για την καλή λειτουργία των νεκροταφείων 
γενικά και για την ακριβή εφαρμογή των ειδικών κανονι¬ 
σμών λειτουργίαςτωννεκροταφείων και της αίθουσαςτε- 
λετώντου Δήμου. 

3. Δημοτική αστυνομία. 

- Έλεγχος της εφαρμογής των κανονιστικών αποφάσε¬ 
ων που εκδίδει το Δημοτικό Συμβούλιο. 

- Έλεγχος της τήρησης των διατάξεων που αφορούν 
στην καθαριότητα, την κυκλοφορία και στάθμευση των 
οχημάτων, την οικοδόμηση, την ύδρευση, την αποχέτευ¬ 
ση, την ηχορύπανση και την προστασία του περιβάλλο¬ 
ντος. 

- Έλεγχος της τήρησης των διατάξεων που αφορούν 
στη λειτουργία των πάσης φύσεως επιτηδευμάτων και 
επαγγελμάτων. 

- Έλεγχος της λειτουργίας των εμποροπανηγύρεων, 
των λαϊκών αγορών και των δημοτικών αγορών. 

- Έλεγχος της τήρησης των διατάξεων των σχετικών με 
τη χορήγηση αδειών ίδρυσης και λειτουργίας καταστη¬ 
μάτων. 

- Έλεγχος της τήρησης των διατάξεων των σχετικών με 
τις διαφημίσεις. 

- Παρακολούθηση και υποβοήθηση της κυκλοφορίας 
τωντροχοφόρωνστηνπεριφέρειατου Δήμου καιτηναπο¬ 
τροπή γεγονότων που εμποδίζουν την κανονική κίνησή 
τους (έλεγχος κυκλοφορίας κανονικού παρκαρίσματος 
κ.λπ.). 

- Μέριμνα για την κανονική χρήση των κοινοχρήστων 
χώρων στην περιφέρεια του Δήμου (πεζοδρόμια, πάρκα 
κ.λπ.). 

- Εντοπισμός έλεγχος της αυθαίρετης δόμησης και τη 
σχετική ενημέρωση της Υπηρεσίας έκδοσης αδειών για 
την από κοινού νόμιμη δράση. 

- Εκτέλεση οποιοσδήποτε νέας αρμοδιότητας ανατίθε¬ 
ται με νομοθετική ρύθμιση στις υπηρεσίες της δημοτικής 
αστυνομίας. 

4. Πολιτική Προστασία 

Παρέχει την αναγκαία οργάνωση και υποδομή για τη λή¬ 
ψη μέτρων πολιτικής προστασίας, όπως: 

-Το συντονισμό και επίβλεψη του έργου πολιτικής 
προστασίας για την πρόληψη, ετοιμότητα, αντιμετώπι¬ 
ση και αποκατάσταση των καταστροφών, εφόσον συμ¬ 
βαίνουν εντός των διοικητικών ορίων του Δήμου Στυλί- 
δας. 

-Την εφαρμογή του ετήσιου ειδικού σχεδιασμού πολιτι¬ 
κής προστασίας κατά το σκέλος που τα οικεία περιφερει¬ 
ακά προγράμματα, μέτρα και δράσεις, έχουν τοπικό χα¬ 
ρακτήρα. 

-Το σχεδίασμά της πολιτικής προστασίας του δήμου 
Στυλίδας για τη διαμόρφωση σχετικής πρότασης προς τα 
αρμόδια όργανα. 

-Τη μέριμνα για την προμήθεια, τη φύλαξη, τη διάθεση 
των μέσων δράσης και το συντονισμό του απαραίτητου 
δυναμικού για την πρόληψη, ετοιμότητα, αντιμετώπιση 
και αποκατάσταση καταστροφών. 

-Τη Φύλαξη και επικαιροποίηση των σχεδίων πολιτικής 
προστασίας. 

-Γενικά εκτελεί κάθε πράξη και ενέργεια που κρίνεται 
αναγκαία για την οργάνωση και υλοποίηση του έργου της 
πολιτικής προστασίας. 

Άρθρο 14 

Αρμοδιότητες γραφείων ΚΕΝΤΡΟΥ ΕΞΥΠΗΡΕΤΗΣΗΣ 
ΠΟΛΙΤΩΝ Κ.Ε.Π. 

1 .Γραφείο Πρωτοκόλλου και διεκπεραίωσης 

- Η επιμέλεια της αυθημερόν πρωτοκόλλησης, ευρετη- 
ρίασης και συσχέτισης όλης της εισερχόμενης αλληλο¬ 
γραφίας και της αμέσου διανομής αυτής στα αρμόδια 
γραφεία για ενέργεια κατ’ υπόδειξη του προϊσταμένου 
μετά από σχετικό χαρακτηρισμό. 

- Η τήρηση και φύλαξη του αρχείου. 

- Η επιμέλεια της γρήγορης διεκπεραίωσης και ταχυ¬ 
δρόμησης των εξερχόμενων εγγράφων. 

- Η ταξινόμηση στο αρχείο των εγγράφων των οποίων 
έληξε κάθε ενέργεια και η παρακολούθηση του φακέλου 
αναμενόμενων απαντήσεων ή ενεργειών, υπενθυμίζοντας 
στα αρμόδια γραφείατιςτυχόν καθυστερήσεις ενεργειών. 

- Η τήρηση και φύλαξη των βιβλίων πρωτοκόλλου, διεκ¬ 
περαίωσης, τη διανομή της οποίας στα διάφορα γραφεία 
επιμελείται. 

- Η διεξαγωγή κάθε εργασίας που ανατίθεται στο γρα¬ 
φείο αυτό από τον Προϊστάμενο. 

2. Γ ραφείο Επικοινωνίας με τους πολίτες 

- Ενημερώνει και πληροφορεί τους πολίτες για τις ενέρ¬ 
γειες που απαιτούνται για την διεκπεραίωση διοικητικών 
υποθέσεων. Τα αναγκαία πληροφοριακά στοιχεία θα 
αντλούνται από την Κεντρική Βάση Δεδομένων του 
ΥΠ.ΕΣ.Δ.Δ.Α με την οποία συνδέονται όλα τα Κ.Ε.Π. Αλλά 
και από τοπικές βάσεις δεδομένων τις οποίες μπορεί να 
διαμορφώσει κάθε επιμέρους Κ.Ε.Π. 

- Παραλαμβάνει τις αιτήσεις των πολιτών για την διεκ¬ 
περαίωση των υποθέσεών του από τις υπηρεσίες του Δη¬ 
μοσίου τα στοιχεία των οποίων καταχωρεί σε ειδικό πρω¬ 
τόκολλο. 

- Διαθέτει για διευκόλυνσή τους έντυπα αιτήσεων κατά 
το άρθρο 3 παρ. 3 του Κώδικα Διοικητικής Διαδικασίας (ν. 
2690/1999). 

- Ελέγχει την πληρότητα αιτήσεων των Πολιτών και σε 
περίπτωση που για την διεκπεραίωση της υπόθεσης απαι¬ 
τούνται δικαιολογητικά που δεν υποβάλλονται μαζί με την 
αίτηση, το Κ.Ε.Π. θα τα αναζητά και θα τα παραλαμβάνει 
με οποιοδήποτε πρόσφορο τρόπο από τις αρμόδιες υπη¬ 
ρεσίες μετά από σχετική εξουσιοδότηση των Πολιτών. 

- Διαβιβάζει πλήρεις φακέλους των υποθέσεων των Πο¬ 
λιτών στην αρμόδια για την διεκπεραίωσή τους υπηρεσία, 
με οποιοδήποτε πρόσφορο τρόπο. Το τελικό έγγραφο 
αποστέλλεται από την αρμόδια υπηρεσία και πάλι στο 
Κ.Ε.Π. υποβολής της αρχικής αίτησης από το οποίο το πα- 
ραλαμβάνει ο Πολίτης ή του αποστέλλεται από το συγκε¬ 
κριμένο Κ.Ε.Π. στην Δ/νση που έχει δηλωθεί με συστημέ¬ 
νη επιστολή με αντικαταβολή. 

Άλλες υπηρεσίες. 

- Η Επικύρωση αντιγράφων διοικητικών εγγράφων 

- Η θεώρηση του γνησίου της υπογραφής. 

- Η χορήγηση παραβολών, υπευθύνων δηλώσεων κ.α. 

- Η χορήγηση του αποδεικτικού φορολογικής ενημερό¬ 
τητας, μέσω ηλεκτρονικής διασύνδεσης με το σύστημα 
ΤΑΧΙ5. 

3. Γ ραφείο πληροφοριών και Εσωτερικής Ανταπόκρι¬ 
σης 

- Παραλαμβάνει από τα άλλα Κ.Ε.Π. αιτήσεις πολιτών η 
διεκπεραίωση των οποίων εμπίπτει στις αρμοδιότητες 
του Δήμου Στυλίδας, επίσης: 


- Προωθείτο αιτήματα στις αρμόδιες υπηρεσίες για την 
διεκπεραίωση τους. 

- Παρακολουθεί με την βοήθεια Η/Υ εφοδιασμένων με 
κατάλληλο λογισμικό πρόγραμμα τη διαδικασία διεκπε¬ 
ραίωσης και την τήρηση των νομίμων προθεσμιών. 

- Παραλαμβάνει το σχετικό έγγραφο και το αποστέλλει 
στα Κ.Ε.Π. της αρχικής υποβολής της αίτησης. 

- Τηρείτο σχετικά με τη διακίνηση των ανωτέρω αναφε- 
ρόμενων αιτήσεων πολιτών στατιστικά στοιχεία, υποδέ¬ 
χεται και διαχειρίζεται τα παράπονα και τις προτάσεις των 
πολιτών για βελτιώσεις των διοικητικών διαδικασιών. 

4. Γ ραφείο "Γ ώνιά του Αγρότη" 

- Ενημέρωση και διευκόλυνση των αγροτών και κτηνο¬ 
τροφών στην εξεύρεση πληροφοριών σχετικά με τα τρέ¬ 
χοντα προγράμματα του Ε.Π.Α.Α.του ΥΠ.Α.ΑΝ.Τ. (Πρόω¬ 
ρη συνταξιοδότηση αγροτών, εξισωτική αποζημίωση σε 
γεωργικές μειονεκτικών περιοχών, αγροπεριβαλλοντικά 
προγράμματα, δασώσεις Γεωργικών εκτάσεων) 

- Ενημέρωση και διευκόλυνση των αγροτών και κτη¬ 
νοτροφών στην εξεύρεση πληροφοριών σχετικά με τα 
τρέχοντα προγράμματα του Ε.Π.Α.Α. - Α.Υ. του 
ΥΠ.Α.ΑΝ.Τ. (Νέοι αγρότες, σχέδια βελτίωσης, μεταποί¬ 
ηση και εμπορία γεωργικών προϊόντων, μεταποίηση και 
εμπορία δασοκομικών προϊόντων, ολοκληρωμένο πρό¬ 
γραμμα στήριξης των κτηνοτροφών της ελληνικής 
υπαίθρου για την παραγωγή και χρησιμοποίηση του κα¬ 
τάλληλου για την κάθε περιοχή ζωικού αναπαραγωγι¬ 
κού κεφαλαίου). 

- Ενημέρωση και διευκόλυνση αλιέων στην εξεύρεση 
πληροφοριών σχετικά με τα τρέχοντα προγράμματα του 
ΥΠ.Α.ΑΝ.Τ. (Διάλυση αλιευτικών σκαφών, ναυπήγηση 
αλιευτικών σκαφών, παράκτια αλιεία, ιχθυοκαλλιέργεια, 
επενδύσεις στη μεταποίηση και εμπορία ιχθύων, πρόωρη 
συνταξιοδότηση αλιέων, νέοι αλιείς, αποζημίωση κατ’ 
αποκοπή αλιέων) 

-Απόδοση του κατάλληλου ενημερωτικού υλικού (έντυ¬ 
πα, φυλλάδια κλπ.) και επεξήγηση των δικαιολογητικών 
που απαιτούνται για κάθε πρόγραμμα 

- Παροχή εξατομικευμένης πληροφόρησης στους εν¬ 
διαφερομένους με σκοπό την ενημέρωσή και συμμετοχή 
τους εντός των προθεσμιών του προγράμματος 

- Διευκόλυνση του ενδιαφερομένου στη συμπλήρωση 
και υποβολή της αίτησης με σκοπό την απλούστευση των 
διαδικασιών και τον περιορισμό της γραφειοκρατίας 

- Παροχή πληροφοριών σχετικά με την πορεία της αίτη¬ 
σης του ενδιαφερομένου (με τηλεφωνική επικοινωνία με 
την αρμόδια υπηρεσία του ΥΠ.Α.ΑΝ.Τ.) 

- Πρόσβαση μέσω Η/Υ στο διαδίκτυο για την άντληση 
πληροφοριών με σκοπό την καθημερινή ενημέρωση των 
ενδιαφερομένων 

- Συμμετοχή στη διευκόλυνση εισόδου νέων στην αγο¬ 
ρά εργασίας (νέοι αγρότες, κτηνοτρόφοι, αλιείς, μετα- 
ποιητές κ.α.) 

- Συμμετοχή στην προσπάθεια επικοινωνίας του κρά¬ 
τους με τον πολίτη της υπαίθρου 

- Ενημέρωση ελαιοπαραγωγών για την πορεία αποζη¬ 
μιώσεων ΕΛΓΑ- ΠΣΕΑ 

- Χορήγηση βεβαιώσεων οικονομικής ενίσχυσης ΟΣΔΕ 
και Εξισωτικής αποζημίωσης 

- Ενημέρωση ενδιαφερομένων για τις αγροτικές παιδι¬ 
κές κατασκηνώσεις του ΥΠ.Α.ΑΝ.Τ., συμπλήρωση και πα¬ 
ραλαβή αιτήσεων και δικαιολογητικών 

- Γ ενικά διεκπεραίωση οποιοσδήποτε αίτησης και υπό- 

θέσης ενδιαφερομένου πολίτη που αφορά θέματα αγρο¬ 
τικά, κτηνοτροφικά και αλιείας 

- Η ενέργεια κάθε άλλης εργασίας που ανατίθεται από 
τον Διευθυντή ή τον Δήμαρχο. 

Με κοινές αποφάσεις του Υπουργού ΕΣ.Δ.Δ και Α και 
του και αρμοδίων κατά περίπτωση Υπουργών θα καθορι¬ 
στούν οι διοικητικές διαδικασίες που θα διεκπεραιώνο- 
νται μέσω των Κ.Ε.Π. σύμφωνα με τα όσα προβλέπονται 
στηνπαρ. 1 του άρθρου 31 του ν. 3013/2002. 

Άρθρο 15 

Αρμοδιότητες Γραφείων Τμήματος 
Κοινωνικών Υπηρεσιών 

1 .Γραφείο γενικών κοινωνικών υπηρεσιών υγείας, πρό¬ 
νοιας και μέριμνα 

- Έχει την ευθύνη για την εύρυθμη λειτουργία του τμή¬ 
ματος των κοινωνικών υπηρεσιών. 

- Οργανώνει, συντονίζει και καθοδηγεί όλα τα επιμέ- 
ρους γραφεία με τα οποία είναι διαρθρωμένο το τμήμα 
των κοινωνικών υπηρεσιών. 

- Είναι υπεύθυνο για τον σχεδίασμά και εκτέλεση της 
κοινωνικής πολιτικής του δήμου με γνώμονα πάντα το κοι¬ 
νωνικό συμφέρον των δημοτών. 

- Τηρεί με ευλάβεια το ιατρικό και κοινωνικό απόρρητο 
όλων των πολιτών που απευθύνονται στο Τμήμα. 

2. Γ ραφείο "Βοήθεια στο σπίτι" 

- Είναι υπεύθυνο για την παροχή κοινωνικής υποστήρι¬ 
ξης, πρωτοβάθμιας νοσηλευτικής φροντίδας και οικοκυ- 
ρικών διευκολύνσεων σε άτομα τρίτης ηλικίας και άτομα 
με ειδικές ανάγκες κατ’οίκον. 

- Αναφέρεται στο γραφείο γενικών κοινωνικών υπηρε¬ 
σιών όπου σε συνεργασία με τον προϊστάμενο του τμή¬ 
ματος αξιολογεί τα περιστατικά και οργανώνει το πρό¬ 
γραμμα επισκέψεων των υπαλλήλων του γραφείου. 

- Τηρεί με ευλάβεια το ιατρικό και κοινωνικό απόρρητο 
όλων των πολιτών στους οποίους παρέχει κατ’ οίκον υπη¬ 
ρεσίες. 

- Συμμετέχει σε επιτροπές που η δράση τους σχετίζεται 
με τομείς όπως, η κοινωνική πρόνοια, η υγεία και η νεολαία. 

- Συνεργάζεται σε τοπικό και εθνικό επίπεδο με κρατι¬ 
κούς και ιδιωτικούς φορείς για θέματα κοινωνικής πρό¬ 
νοιας και υγείας. 

- Ερευνά και συμμετέχει σε εθνικό, ευρωπαϊκό και πα¬ 
γκόσμιο επίπεδο σε ότι σχετικό με θέματα κοινωνικής 
ανάπτυξης και υγείας των κατοίκωντου δήμου Στυλίδας. 

- Συμμετέχει σε επιτροπές, συνέδρια, ημερίδες, εθνικά 
και ευρωπαϊκά δίκτυα, στην παγκόσμια οργάνωση υγείας 
και σε άλλους παρόμοιους φορείς. 

- Συμμετέχει στην διεξαγωγή εράνων του Ελληνικού 
Ερυθρού Σταυρού και οποιουδήποτε άλλου κοινωνικά 
προσαναλοτισμένου φορέα. 

- Παρέχει οικονομική ενίσχυση σε αδύναμες οικονομι¬ 
κά οικογένειες και σε ανίκανους σωματικά προς εργασία 
ανθρώπους κατόπιν έγκρισης του Δημοτικού Συμβουλί¬ 
ου. 

- Συνεργάζεται με επιχειρήσεις του Δήμου για την ενί¬ 
σχυση σε είδη πρώτης ανάγκης και σε τρόφιμα αδύναμες 
οικονομικά οικογένειες κατά την περίοδο των εορτών. 

- Μελετά προβλήματα που έχουν σχέση με ευάλωτες 
κοινωνικές ομάδες και παρεμβαίνει άμεσα για την προ¬ 
στασία αυτών. 

- Παρέχει κοινωνική εργασία σε άτομα, οικογένειες και 
κοινωνικές ομάδες. 


- Στηρίζει κακοποιημένες γυναίκες σε συνεργασία με 
την Γενική Γραμματεία Ισότητας. 

- Ερευνά για την παραμέληση ή κακοποίηση παιδιών και 
τα στηρίζει όπου δύναται σε συνεργασία με την Εισαγγε¬ 
λία Ανηλίκων. 

- Επιμορφώνει γονείς σε συνεργασία με τα κέντρα Ψυ¬ 
χικής Υγείας. 

- Διεξάγει ενημερωτικές εκδηλώσεις και σεμινάρια με 
θέματα κοινωνικού χαρακτήρα και κοινωνικής ευαισθητο- 
ποίησης. 

- Ενημερώνει τους απευθυνόμενους σε αυτό πολίτες 
για παρεχόμενες κοινωνικές υπηρεσίες και δράσεις σε 
τοπικό και εθνικό επίπεδο. 

- Επιμορφώνει και συμβουλεύει τους παιδαγωγούς των 
Δημοτικών Παιδικών Σταθμών, Δημοτικών Σχολείων, Γυ- 
μνασίων, Λυκείων και Συλλόγων Γονέων. 

- Οργανώνει προγράμματα παιδικών κατασκηνώσεων σε 
συνεργασία με δημόσιες και ιδιωτικές κατασκηνώσεις για 
τα παιδιά του Δήμου που συγκεντρώνουν κοινωνικά κριτή¬ 
ρια. 

- Οργανώνει και καθοδηγεί δίκτυο εθελοντών σε κατά 
τόπους γειτονιές για την πιο αποτελεσματική παροχή των 
υπηρεσιών. 

Άρθρο 16 

Αντικείμενα Κλητήρα 

Ο κλητήρας του Δήμου: 

- Μεριμνά για την παραλαβή της απευθυνόμενης στο 
Δήμο αλληλογραφίας και γιατηνταχυδρόμηση ή διανομή 
της εξερχόμενης αλληλογραφίας. 

- Επιδίδει τις προσκλήσεις για συνεδρίαση του δημοτι¬ 
κού συμβουλίου και της δημαρχιακής επιτροπής, καθώς 
και των λοιπών επιτροπών του Δήμου. 

- Ενεργεί τις τοιχοκολλήσεις όλων των ανακοινώσεων 
του Δήμου στους προοριζόμενους χώρους της πόλης και 
στην εξώθυρα του Δημαρχείου, καθώς και άλλων αρχών 
και υπηρεσιών που διαβιβάζονται στο Δήμο. 

- Μεριμνά για την συντήρηση και ευπρεπή εμφάνισητων 
πινάκων ανακοινώσεων του Δήμου. 

- Επιδίδει φορολογικά αποσπάσματα του Δήμου επί 
αποδείξει, στους φορολογουμένους και κάθε άλλο έγ¬ 
γραφο οποιασδήποτε αρχής και υπηρεσίας, ύστερα από 
εντολή του Δημάρχου. 

- Μεριμνά για την τήρηση της καθαριότητας των γρα¬ 
φείων και ολοκλήρου γενικά του δημοτικού καταστήμα¬ 
τος, καθώς και του προαυλίου αυτού. 

- Μεριμνάγιατηνευπρεπή εμφάνισητου Δημαρχείου και 
των χώρων μέσα και έξω απ’αυτό, φροντίζει για την συ¬ 
ντήρηση, διαφύλαξη και προστασία των επίπλων και σκευ¬ 
ών και του λοιπού εξοπλισμού του Δημαρχείου και ενημε¬ 
ρώνει το αρμόδιο γραφείο για τυχόν φθορές ή βλάβες. 

- Χειρίζεται τον πολύγραφο, το φωτοτυπικό μηχάνημα 
και την μεγαφωνική συσκευή του Δήμου και μεριμνά για 
την συντήρηση και κανονική λειτουργία τους. 

- Οφείλει να παρευρίσκεται στις συνεδριάσεις του δη¬ 
μοτικού συμβουλίου, προσερχόμενος ενωρίτερα από την 
ώρα έναρξής τους και αποχωρώντας τελευταίος. 

- Διαθέτει τις υπεύθυνες δηλώσεις που υπάρχουν στο 
Δήμο για την εξυπηρέτηση των συναλλασσομένων μ’αυ- 
τόν πολιτών. 

- Επιδίδει στις διάφορες αρχές και υπηρεσίες της πόλης 
και στα διάφορα σωματεία, οργανώσεις και συλλόγους 
τις απευθυνόμενες προς αυτά προσκλήσεις, διάφορα άλ- 

λα έγγραφα του Δήμου και τα προγράμματα εθνικών και 
τυπικών εορτών. 

- Προσφέρει τις υπηρεσίεςτου στο γραφείο πρωτοκόλ¬ 
λου διεκπεραίωσης και αρχείου, στην διεκπεραίωση και 
αρχειοθέτηση αλληλογραφίας του Δήμου. 

Άρθρο 17 

Αντικείμενα καθαρίστριας Δήμου 

Η καθαρίστρια του Δήμου οφείλει: 

-Να επιμελείται καθημερινά της καθαριότητας των γρα¬ 
φείων και γενικά όλων των κτιρίων του Δημοτικού Κατα¬ 
στήματος (διάδρομοι, αίθουσα δημοτικού Συμβουλίου, 
νν.Ο. και άλλοι χώροι), καθώς και με τον καθαρισμό των 
επίπλων, σκευών υαλοπινάκων των θυρών και παραθύ¬ 
ρων, των κουρτινών και γενικά κάθε αντικειμένου μέσα 
στα κτίρια. 

- Να επιμελείται της καθαριότητας και ευπρεπούς εμ¬ 
φάνισης των προσόψεων των κτιρίων και του αύλειου χώ¬ 
ρου αυτών. 

- Να περιποιείται τα άνθη που υπάρχουν μέσα στο Δη¬ 
μαρχείο, καθώς και αυτά που φυτεύονται στην αυλή αυ¬ 
τού. 

- Να επιμελείται της καθαριότητας των πεζοδρομίων και 
διαδρόμων γύρω από το Δημαρχείο και 

- Να επιμελείται της προστασίας και φύλαξης των αντι¬ 
κειμένων του Δημαρχείου κατά το χρονικό διάστημα που 
βρίσκεται σ’ αυτό και ασχολείται με την καθαριότητά του. 

Ζ. ΤΕΛΙΚΕΣ ΔΙΑΤΑΞΕΙΣ 

Άρθρο 18 

ΟΡΓΑΝΑ ΣΥΝΤΟΝΙΣΜΟΥ ΤΩΝ ΥΠΗΡΕΣΙΩΝ 

Συμβούλιο Συντονισμού Υπηρεσιών του Δήμου 

Το συμβούλιο αποτελεί συμβουλευτικό όργανο υπο¬ 
στήριξης της λειτουργίας του προγραμματισμού, του συ¬ 
ντονισμού και της παρακολούθησης του έργου των υπη¬ 
ρεσιών. Στο συμβούλιο μετέχουν οι προϊστάμενοι των 
Τμημάτων και ο υπεύθυνος του Γραφείου προγραμματι¬ 
σμού. 

Ο Τρόπος λειτουργίας του Συμβουλίου Συντονισμού 
καθορίζεται με απόφαση του Δημάρχου. 

Σκοπός του συμβουλίου είναι γενικά η αποτελεσματική 
και παραγωγική λειτουργία του Δήμου και ειδικότερα ο 
προγραμματισμός και ο απολογισμός της δραστηριότη¬ 
τας του Δήμου, η αλληλοενημέρωση και η οριζόντια συ¬ 
νεργασία μεταξύ των υπηρεσιών και η επίλυση των δια- 
τμηματικών προβλημάτων. 

Τα κυριότερα θέματα που συζητούνται στο συμβούλιο 
περιλαμβάνουν: 

Τα περιοδικά προγράμματα δράσης και τις δραστηριό¬ 
τητες γενικά των επιμέρους υπηρεσιών του Δήμου. 

Το συντονισμό των επιμέρους δραστηριοτήτων και 
ενεργειών των προγραμμάτων δράσης που έχουν ανατε¬ 
θεί στις υπηρεσίεςτου Δήμου. 

Την πρόοδο των επιμέρους δραστηριοτήτων και ενερ¬ 
γειών των προγραμμάτων δράσης. 

Την επισήμανση προβλημάτων στην πορεία εκτέλεσης 
των προγραμμάτων δράσης και τη λειτουργία των υπηρε¬ 
σιών του Δήμου, την αναζήτηση και συμφωνία αντίστοι¬ 
χων λύσεων και την εισήγηση σχετικών αποφάσεων προς 
τα πολιτικά όργανα του δήμου. 

Ολομέλειες Διοικητικών Μονάδων 

Στο επίπεδο των τμημάτων ο συντονισμός και η συμμε¬ 
τοχή των υπαλλήλων του Δήμου εξασφαλίζεται με τακτι¬ 


κές συντονιστικές συσκέψεις με αντικείμενο την αλληλο¬ 
ενημέρωση και την επισήμανση και αντιμετώπιση προ¬ 
βλημάτων των σχετικών λειτουργιών, τη βελτίωση της 
ποιότητας των υπηρεσιών κ.λπ. 

Διατμηματικές ομάδες εργασίας 

Για τις ανάγκες δραστηριοτήτων που απαιτούν συμμε¬ 
τοχή προσωπικού από περισσότερα τμήματα, δημιουρ- 
γούνται ομάδες εργασίας για τις οποίες ορίζονται συντο¬ 
νιστές με απόφαση του Δημάρχου. 

Άρθρο 19 

ΚΑΝΟΝΙΣΜΟΙ ΛΕΙΤΟΥΡΓΙΑΣ 
ΤΩΝ ΥΠΗΡΕΣΙΩΝ ΤΟΥ ΔΗΜΟΥ 

Οι προηγούμενες αρμοδιότητες των επί μέρους υπηρε¬ 
σιών και των προϊσταμένων τους θεωρούνται ως γενική 
περιγραφή του ρόλου του και αποτελούν το βασικό πλαί¬ 
σιο λειτουργίας τους. Λεπτομερέστερες περιγραφές αρ¬ 
μοδιοτήτων μπορούν να γίνουν με τη σύνταξη κανονι¬ 
σμών ή εγκυκλίων λειτουργίας των διοικητικών μονάδων. 
Ο λεπτομερής τρόπος λειτουργίας της κάθε υπηρεσίας, 
η διάρθρωση των τμημάτων σε γραφεία, η λειτουργία 
αποκεντρωμένων γραφείων και οι θέσεις εργασίας κάθε 
γραφείου, η ανάθεση καθηκόντων και οι περιγραφές κα¬ 
θηκόντων των υπαλλήλων καθώς και οποιαδήποτε άλλη 
εσωτερική διαδικασία διοίκησης ή λειτουργίας του Δή¬ 
μου ορίζονται με αποφάσεις του Δημάρχου ή καθορίζο¬ 
νται με ειδικούς κανονισμούς λειτουργίας που συντάσσο- 
νται με απόφαση του Δημάρχου μετά από εισήγηση των 
αρμοδίων προϊσταμένων. Πέρα από τις καθοριζόμενες με 
τον παρόντα οργανισμό αρμοδιότητες των επί μέρους 
τμημάτων, γραφείων και υπηρεσιών μπορεί το Δημοτικό 
Συμβούλιο να αναθέτει σ’ αυτά με απόφασή του κάθε αρ¬ 
μοδιότητα που τυχόν παραλείφθηκε ή νέα αντικείμενα και 
αρμοδιότητες που μεταβιβάζονται στην Τοπική Αυτοδιοί¬ 
κηση. Γ ια λόγους ευρυθμότερης λειτουργίας της δημοτι¬ 
κής υπηρεσίας και καλύτερης εξυπηρέτησης του κοινού, 
μπορεί ο Δήμαρχος να μεταφέρει με απόφασή του μία ή 
περισσότερες αρμοδιότητες από ένα γραφείο σε άλλο, 
ανάλογο με τις ανάγκες που δημιουργούνται κάθε φορά. 
Κατά την έναρξη της ισχύος του παρόντος οργανισμού οι 
υπηρετούντες στο Δήμο Υπάλληλοι κατατάσσονται στις 
αντίστοιχες θέσειςτων σχετικών κλάδων. Η κατανομή του 
προσωπικού στις επί μέρους οργανικές μονάδες γίνεται 
με απόφαση του Δημάρχου λαμβάνοντας υπόψη τις λει¬ 
τουργικές ανάγκες των μονάδων τα προσόντα την πείρα 
και τις ειδικές γνώσεις των υπαλλήλων. Η ισχύς του πα¬ 
ρόντος οργανισμού αρχίζει από την δημοσίευσή του στην 
Εφημερίδα της Κυβέρνησης, οπότε παύει να ισχύει κάθε 
προηγούμενη σχετική απόφαση. 

Άρθρο 20 

Τα θέματα που αφορούν: τους διορισμούς, τα καθήκο¬ 
ντα, τους περιορισμούς, την αστική ευθύνη, τα δικαιώμα¬ 
τα, της μεταβολής της υπηρεσιακής κατάστασης, το πει¬ 
θαρχικό δίκαιο και τη λύση της υπαλληλικής σχέσης του 
προσωπικού που υπάγεται στις διατάξεις του παρόντος 
οργανισμού, διέπεται από την εκάστοτε νομοθεσία, περί 
κατάστασης προσωπικού ΟΤΑ, όπως αυτή κάθε φορά 
ισχύει καθώς και από τους ισχύοντες Νόμους και Π.Δ/τα 
που έχουν εφαρμογή και στο προσωπικό των ΟΤΑ. 

Άρθρο 21 

Ο Ταμίας του Δήμου ορίζεται με απόφαση Δημάρχου 

οποιοσδήποτε τακτικός διοικητικός υπάλληλος του Δή¬ 
μου που έχει μονιμοποιηθεί. 

Άρθρο 22 

Εκτός από τις αρμοδιότητες που περιγράφονται στον 
παρόντα οργανισμό οι υπάλληλοι υποχρεούνται να εκτε- 
λούντις υπηρεσιακές εργασίες που ανατίθενται σ’αυτούς 
από τον Δήμαρχο ή τον Διευθυντή του Δήμου ή τους αρ¬ 
μόδιους προϊσταμένους υπηρεσιών. 

ΑΚΡΟΤΕΛΕΥΤΙΟ ΑΡΘΡΟ - ΚΑΛΥΨΗ ΔΑΠΑΝΗΣ 

Στον προϋπολογισμό του τρέχοντος οικονομικού έτους 
υπάρχουν εγκεκριμένες πιστώσεις ύψους 669.920, ΕΥΡΩ 


στους αντίστοιχους κωδικούς αριθμούς επαρκείς για την 
κάλυψη της μισθοδοσίας του υπηρετούντος προσωπι¬ 
κού. Η μελλοντική επιβάρυνση του προϋπολογισμού του 
Δήμου από την απόφαση αυτή δεν είναι δυνατό να υπο- 
λογισθεί. 

Η απόφαση μας αυτή να δημοσιευθεί στην Εφημερίδα 
της Κυβερνήσεως. 

Λαμία, 12 Αυγούστου 2005 

Με εντολή Γενικού Γραμματέα Περιφέρειας 
Η Προϊσταμένη Τμήματος κ.α.α. 

Ε. ΧΡΙΣΤΟΠΟΥΛΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




